David Birk-Hansen i kamp mod Virum-Sorgenfri. I baggrunden Jonas Rohrberg.\nAffotograferet fra Helsingør Dagblad.\nSøndag d. 19. august 2007, kl. 13:00\nElite 3000 Helsingør - Virum Sorgenfri BK 2-1 (0-1)\n0-1 Lars Sander (38)\n1-1 Paw Bendixen (64)\n2-1 Jonas Rohrberg (75)\n4. Hulusi Dolar 87\n5. Christoffer Thaysen\n9. Abel Ramirez 76\n11. Paw Bendixen 64\n10. Patrick Petersen 42 55\n12. Anders Henriksen 55\n6. David Birk-Hansen 76\nTræner: Hasse Kuhn\nVirum's holdopstilling er desværre ikke komplet. Kan du hjælpe med flere informationer, er du velkommen til at sende en mail\n19. august 2007 Helsingør Stadion\n288 Henrik Pedersen\nDanmarks smukkeste fæstning!\nKun to gange siden Lars Dalsborgs tiltræden som cheftræner i sommeren 2006, har Helsingør måtte forlade det idylliske stadion på Nordre Strandvej som tabere. Og selvom helsingoranerne nu er rykket en række op, er der intet der tyder på at de har tænkt sig at ændre på den statistik. Efter premieresejren over Herlev vandt nordsjællænderne således søndag fortjent over Virum-Sorgenfri, i et opgør hvor et par regnskaber skulle gøres op.\n- Vi havde ikke problemer med motivationen i dag. Først og fremmest skulle vi tilbage på hesten, efter blamagen i Allerød, forklarede holdleder Michael Sørensen, der selv var hovedperson i et andet lille opgør imellem de to klubber.\n- Jeg ringede til deres træner Hasse Kuhn for at få holdopstillingen til vores kampprogram, men blev mødt af en regn af skældsord, fordi vi ikke ville flytte kampen på grund af deres sommerfest. En holdopstilling ville han overhovedet ikke give mig, og smækkede så røret på. Sådan en opførsel har jeg aldrig mødt før, men det satte os da blot endnu mere op, konstaterede Helsingør-lederen.\nSamtlige gæsternes spillere var således opført med et stort spørgsmålstegn i kampprogrammet. Og i Virum-Sorgenfri må man nok også internt sætte spørgsmål ved, om det er klubbens almene holdning til publikums- og presseservice i officielle turneringskampe, udover at det også er i modstrid med DBUs regler.\nAllerede fra første dommerfløjt var det tydeligt at Helsingør havde en plet der skulle vaskes af, og det gav et par gode tilbud i de første tyve minutter. Alligevel var der gæsterne der fik kampens allerstørste chance, da Dursun Mehmetali slap helt fri med målmand Christian Haberecht. Selvom Virum-spilleren har en fortid hos islandske Keflavik, var han dog ikke kold nok, og sendte det store tilbud forbi mål.\nDet gjorde Ronni Andersen til gengæld ikke, da Virum-keeper Jesper Sørensen kun halvklarede Jonas Rohrbergs giftige forsøg kort efter, men dommer Henrik Pedersen underkendte scoringen for off-side, og så gik det ellers stærkt den anden vej. Knap havde Helsingør-spilleren fået armene ned, før gæsternes Lars Sander tog chancen fra banens midte, og scorede et spektakulært mål over en chanceløs og uforbedret Christian Haberecht.\nTrods modgangen kværnede Helsingør-spillerne videre i anden halvleg. Et stærkt spillende Paw Bendixen sendte første varsel af sted, da han afsluttede et flot sololøb med et hug på overliggeren. Et kvarter senere var midtbanespillere dog mere træfsikker, da han flyvende ved forreste stolpe headede et indlæg fra Jacob Jensen op i målhjørnet.\nDermed var Helsingør i fuld kontrol og sejrsmålet faldt blot ti minutter senere. Det var også et af de mere bemærkelsesværdige, idet den tidligere Hillerød GI-spiller Anders Henriksen sendte et perfekt indlæg ind i feltet, hvor måltyven Jonas Rohrberg lurede. Alene med Virum-målmanden svigtede Rohrberg ikke, og noterede sig dermed sit første hovedstødsmål af de i alt 40 mål som den 21-årige angriber har scoret i Helsingør-trøjen.\nMod kampens slutning faldt hjemmeholdet tilbage på banen, og der gav gæsterne muligheden for at presse spillet frem. Christian Haberecht stod imidlertid fejlfrit i Helsingør-målet, og det var da også hjemmeholdet der var tættest på scoring i overtiden.\nIgen var Anders Henriksen på spil, men hans afslutning blev klaret af Jesper Sørensen, og heldet var med gæsterne da Jonas Rohrberg hamrede returen ind i sin liggende holdkammeret.\n- Vi skulle tilbage på hesten, og det kom vi. Det var en god indsats over hele linien, i en kamp vi formår at styre i lange perioder. Nu er vi med i den sjove ende af rækken, og kan glemme vores sorte aften i Allerød i onsdags, fastslog Michael Sørensen.


youtube | Carat Deep Blue\nCarat Deep Blue, communications planning, Karina Grosen Nygaard, medier, Social Media\nTalentspejdere profiterer på andres Youtube berømmelse\nHan ligger nr. 1 på den tyske hitliste for 8. uge i træk, han synger gamle sange og hans eneste instrumenter er hans stemme og det lille hawaiianske strengeinstrument ukulele. Israel Kamakawiwo’oles version af Judy Garlands klassiker “Over the Rainbow” er 17 år gammel, har solgt 300.000 i Tyskland og bliver spillet heftigt på landets radiostationer.\nYouTube viser sig i dette tilfælde at være en magtfuld kanal for at blive “opdaget”. Har man lagt en video på YouTube bliver den eksponeret for utrolig mange mennesker – og forskellige mennesker. Helt almindelige mennesker kan spotte uopdagede talenter via YouTube og kan drage fordel af det.\nDen tyske producer spottede noget han selv kunne få noget ud af. Han spottede hvad han mente var et talent og købte rettighederne til sangen og kan på den måde drage fordel af en anden persons talent. Men er det i orden at profitere på en andens berømmelse – i dette tilfælde en død persons? Man kan måske nok forsvare det med at Iz’s succes er til ære for hans minde, men man kan ikke lade være med at tænke på at produceren har gjort ham berømt for egen vindings skyld.\nTagged Social Media, viral, youtube\nKommunikationsstrategi, kreativitet, medier, reklame, samfund, Social Media, virale kampagner\nKaren26 og Etik\nFørst WWF og nu Visit Denmark: Spørgsmålet om etik i markedsføring er åbenbart ikke så ligetil – denne gang er det de sociale medier, der er omdrejningspunkt. De fleste må nu have hørt om Karen og hendes forsøg på at finde faren til sin lille søn, August, via YouTube. Lige såvel som I har hørt i nyhederne, at det hele bare var et ’publicity stunt’ for Visit Denmark.\nTusindvis troede på videoen. Mange har skrevet hilsner og personlige kommentarer til Karen, og, de selvsamme mennesker har sikkert følt sig snydt over, at videoen var en and. Der er helt sikkert også mange danske kvinder (og mænd), som er vrede over det lidt for liberale lys Danmark bliver fremstillet i: ’Kom til Danmark, drik dig fuld, mød en smuk dansker, dyrk sex uden kondom og stik af næste morgen’. Men at emnet blev det mest omtalte på Facebook og Twitter (i Danmark) handler ikke så meget om indholdet af videoen somom etik. Er det forkert eller ej at ’bruge’ folks følelser på den måde og narre dem gennem sociale medier.\nNogle siger, at det er en genial kampagne. Alle snakker om den – den har en reach som andre brands eller reklamer drømmer om. Men var det forkert at føre folk bag lyset i markedsføringens hellige navn?\nKan I huske ’The Blair Witch Project’, og dens (næsten legendariske) markedsføring? Den var meget større og fik meget mere succes ud af det. Kampagnen narrede tusindvis, og vi elskede det. Var det så også forkert?\nFor os at se, er det mest etisk forkerte i hele denne misére, at Visit Denmark ‘fortrød’ og tog videoen af markedet igen. De burde have forudset, at en video som den ville kunne skabe negativ omtale og have været forberedte på at tage slagene. Når man har sagt A…\nTagged Etik og markedsføring, Grey, Karen26, Visit Denmark, youtube\ndigital, Ideer, kreativitet, medier, Miriam Plon, Pernille Fruensgaard, reklame, Social Media


Anne og Daniel Styhr er for ca. et halvt år siden, blevet forældre til en skøn lille dreng. Nicky, som sønnen hedder, er opkaldt efter en af medlemmerne i Westlife, da det er Annes absolutte yndlingsband. Udover Westlife, er Anne også stor fan af Ringenes Herre, og der er ingen tvivl om, at Nicky vil blive præsenteret for hele Ringenes Herre universet, når han bliver ældre og kan forstå filmene. Både Daniel og Anne elsker også festivaller, og har selvfølgelig også haft Nicky med på forskellige festivaller, med hørebøffer selvfølgelig. Daniel og Anne holder meget af naturen, og går derfor ofte ture rundt i det børnevenlige område de bor i med Nicky.\nDe kommer dog fra en gruppe af venner, som ikke har børn, og slet ikke er nået til det sted i deres liv, hvor de tænker på børn. Derfor kunne de hurtigt godt føle sig ensomme og udenfor et fællesskab. Et fællesskab hvor de kunne udveksle erfaringer, råd ift. det at blive en familie og generelt bare nogle de kunne dele deres hverdag med. Derfor oprettede Anne en bobl på Boblberg, hvor hun søgte efter et vennepar med børn. Hun kontaktede også andre, og kom i kontakt med et par stykker af dem. Lige nu ses Daniel og Anne med et par, og skriver sammen med flere.Både Anne og Daniel glæder sig over, at de har fundet nogle at dele deres tid med: Heldigvis fandt vi på Boblberg andre mødre og fædre der havde det på samme måde som os, og har derfor fundet nogle at dele vores tid med.\nAnne er også meget begejstret for hele idéen omkring Boblberg, og synes at det er fantastisk, at en platform kan hjælpe til så mange ting: Jeg synes idéen omkring hele Boblberg er helt vild god, der er mange muligheder derinde. Det er rigtig godt at kende til Boblberg, når Nicky bliver større, så kan han gå ind og kigge om han vil være frivillig eller andre ting.


DET MANGLENDE LED I EFFEKTIV LEDELSE – HR Guiden online\nHvad, hvis det ikke er, hvad du ved, men hvordan du ved det, der gør en forskel? Meget tyder på, at netop den sondring er en stor del af forklaringen på, hvorfor nogle virksomhedsledere er langt mere effektive end andre, når det gælder ledelse i udfordrende omstændigheder.\nAf Nicolai Tillisch, associeret med Cultivating Leadership, medstifter af Deliberate Development og licensholder for The Leadership Circle\nDet er blevet en industri at aflure og videregive tricks fra beundrede ledere. Ledelsesudvikling har en årlig global omsætning på omkring 250 milliarder danske kroner baseret på flere uafhængige estimater. Ganske som kogebøger af kendiskokke løfter din hjemlige madlavning, har du adgang til opskrifter på, hvordan de bedste ledere leder. Det kan være værdifuld inspiration, men vil ikke nødvendigvis gøre en stor forskel, når du som leder selv bliver overrasket og befinder dig i en svær situation i din egen virkelighed.\nOver de sidste 30-40 år er en ide blevet udviklet og empirisk verificeret inden for kognitiv psykologi. Det startede småt og temmelig akademisk på blandet andet Harvard University, hvor professor Bob Kegan har pioneret. Kært barn har mange navne, men ’adult development theory’ er et, som de fleste eksperter og praktikere nikker genkendende til.\nEn stigende mængde af forskningsresultater og casestudier peger i dag på, at dette er det manglende led i forklaringen på, hvilke ledere der er mest effektive. En leders evne til at få sin ledergruppe og organisation til at fungere og skabe resultater er tæt forbundet hermed i en stadig mere uforudsigelige forretningsverden.\nProfessor Bill Torbert fra Boston College fulgte for eksempel ti CEO’er og deres virksomheder over længere perioder. Sammen med sit team konkluderede han, at de ti ledere tilsammen formåede succesfuldt at gennemføre femten organisatoriske transformationer kategoriseret som ’progressive’. Sensationelt viste psykologiske tests, at de fem CEO’er, som gennemførte disse femten forandringer, alle var længere i deres såkaldte voksenudvikling end de fem, der ikke lykkedes med nogen.\nVoksenudvikling – på dansk\nIdeen bag voksenudvikling er ganske enkelt, at voksne kan nå højere niveauer af meningsskabelse på samme måde, som børn udvikler deres. Verden er magisk for en velfungerende fireårig, mens en otteårig interesserer sig for, hvor store, hvor høje og hvor tunge tingene omkring dem faktisk er. Dette reflekterer et skift i børns meningsskabelse. Den otteårig er begyndt at operere i verden, som den faktuelt er.\nForskningen viser, at voksne kan skabe mening på tre forskellige niveauer. Et andet ord herfor er bevidsthedsformer, men glem mystisk spiritualitet og euforiserende stoffer. Det her er ganske virkeligt og gælder også for ganske almindelige mennesker, som kan drikke lidt for meget rødvin en lørdag aften og sjældent går i kirke, når det ikke er jul.\nDen første bevidsthedsform kalder professor Bob Kegan for ’den socialiserede bevidsthedsform’. Du gør, hvad man gør. Din hjemby, dit studiemiljø eller din arbejdsplads har visse normer og værdier, og dem indordner du dig under og lever efter. De fleste mennesker er forankret her hele deres voksenliv.\nDet meste af tv-serien Matador udspiller sig i den socialiserede meningsdannelse. Bankdirektør Hans Christian Varnæs klarer sig godt, når tiderne er gode. Han er imidlertid i et pokkers dilemma i forhold til, hvad der er forventet af ham, når han kosteligt reder sin storforbrugende lillebror Jørgen og i en anden situation ikke vil hjælpe sin søn Ulrik ud af en håbløs forlovelse.\nDen anden bevidsthedsform kaldes ‘den selvforfattende bevidsthedsform’. Her gør du, hvad du synes er rigtigt. Det gør en socialiseret person naturligvis også. Forskellen er, at den selvforfattende person styrer ud fra sin egen motivation og ikke omverdens forventninger. En selvforfattende person kan forholde sig til de værdisæt, som han og hun møder på sin vej, og skabe sit eget værdisæt uafhængigt af de andre.\nI Korsbæk er den konkurrerende bankdirektør Kresten Skjern kommet nogenlunde hertil med Elisabeth Friis, da de to endelig vælger at stå på egne ben sammen. De trodser begge deres familiers modvilje og borgerskabets forbløffelse. Elisabeth stopper med at holde hånden under sin porøse søster Maude Varnæs, og Kresten træder ud af skyggen fra sin dominerende bror Mads.\nEndelig er der den tredje bevidsthedsform, som er forholdsvis sjælden. Der er dog stor interesse herfor, da de fem succesfulde CEO’er i Torberts førnævnte studie opererede cirka herfra. Denne bevidsthedsform kaldes ‘den selvtransformerende bevidsthedsform’. Du skaber dine meninger løbende og udfordrer hele tiden dine antagelser om livet. Rigtigt og forkert er ikke længere sort og hvidt. Modsætninger er ikke mere uforenlige. Ideen om at have et ideelt selv bliver utilstrækkelig. Du agerer forskelligt under forskellige omstændigheder og udvikler dig med dem.\nDer er måske ikke nogen i Matador, der er egentlig selvtransformerende. Det skulle lige være Doktor Hansen. Han er fuldt accepteret af det finere borgerskab, men hjælper i det skjulte med ulovlige aborter på lægelig sikker vis og bliver en lederskikkelse i Korsbæks modstandsbevægelse. Doktor Hansen er klassisk og moderne på samme tid. Han følger med tiden og gør sit til at gøre den bedre, mens den også forandrer ham. Seerne ser hans mange facetter, som nok ingen af hans medborgere opfatter eller ville fatte i deres helhed.\nDet er helt naturligt ikke lige at kunne forbinde forbilledlig ledelse med en figur spillet af Ove Sprogø. Et alternativ er Satya Nadella, som flere mener opererer fra et sted imellem selvforfattet og selvtransformerende. Siden Nadella blev CEO for Microsoft i 2014, har han radikalt forandret virksomheden fra at have et primært fokus på styresystemer og software til PC’er til at blive en af de ledende spillere inden for cloud-løsninger. Stille og roligt uden megen ståhej er Microsoft igen gået hen og er blevet et af verdens mest værdifulde firmaer. Nadella har formået at genopfinde Microsoft og har lagt meget vægt på, hvordan han selv og de øverste ledere løbende reflekterer over sig selv og deres samarbejde.\nDet øjeblik, en skala introduceres, bliver det interessant, hvor man selv ligger på den. Voksenudvikling er ikke en konkurrence og har et væld af nuancer. Det er interessant, men også lidt abstrakt at skabe mening med meningsdannelse, og vi gør det ud fra den måde, hvorpå vi på det pågældende tidspunkt skaber mening i det hele taget.\nEn person kan opleve glimt af den selvforfattende bevidsthedsform i sine tyvere, men man når sjældent det stadie før tidligst i trediverne – hvis det sker overhovedet. De få, der når den selvtransformerende bevidsthedsform, gør det sjældent før i halvtredserne. Stadierne har ingen stærk forbindelse med en intelligenskvotient over et normalt niveau. De udfordringer, som vi møder i livet, kan hjælpe os med at ekspandere vores meningsska belse, og en fremskridende alder er ingen garanti for, at det sker.\nEt pragmatisk sted at starte for den nysgerrige er hos Jennifer Garvey Berger, som er en af verdens førende praktikere. Hun tog sin Ph.d.-grad under Kegan på Harvard tilbage i 1990erne og er i dag coach for flere CEO-sværvægtere og arbejder med nogle af verdens mest beundrede virksomheder igennem sit firma Cultivating Leadership. Hendes nyeste bog er oversat til dansk med titlen ’Mindtraps – Lederskabets 5 tankefælder i kompleksitet’ og netop udgivet af Content Publishing. Motivationen var at skrive en kort bog, som ledere på alle niveauer kan have gavn af. En travl leder skulle kunne købe bogen på vej igennem en lufthavn, læse den på en længere flyvetur og få nogle tricks til brug direkte efter landingen.\nBogen er bygget op omkring de fem fælder, som Garvey Berger igennem sin forskning og i sin praksis har set ledere falde oftest i. De fem fælder er simple historier, vished, konsensus, kontrol og ego. De har hver især deres fordele. Det er en styrke at kunne fortælle simple historier, have vished og så videre. Men fælderne kan også tilbageholde lederes meningsskabelse. Det sker ikke mindst, når situationer er højspændte eller komplekse. De simple historier, visheden og alle andre fælder ender med at blive lette udveje, mens ledelse ultimativt handler om at finde de veje, der fører til mest muligt, og få folk med.\nEt eksempel er matadoren Mads Skjern i Matador. Korbæks borgerskab ser ned på ham i seriens første afsnit, og det bliver en drivkraft i hans iværksættereventyr. Den dyre pels til hans Ingeborg og den store villa ved søen hjælper ham med at få respekt. Han udbryder: ”Det går jo godt”, da han tildeles ridderkorset. Ingen kan fornægte hans succes, men stadig har han sine kvaler forbundet med kontrolfælden. Mads udøver en jernhård selvdisciplin. Var det ikke for empatiske Ingeborg, så ville han diktere mangt og meget for alt og alle i koncernen og familien. Og stadig lykkes det ham at slide på sine forhold til Ingeborg, hans bror Kresten og ikke mindst sønnen Daniel. Mads forstår ikke at give rum til andre, så de kan blive den bedste version af dem selv. I stedet mislykkes han med at få nøglepersonerne i sit liv til at gøre, hvad han så indtrængende ønsker. Det er hverken godt for en familieejet virksomhed eller en mand, som har yderligere aspirationer.\nKontrolfælden skyldes, at trangen til succes er så stor, at den bidrager med en underbevidst frygt for selv de mindste nederlag. Trangen til at gøre det bedst muligt bliver en begrænsning for det mulige.\nManglende effektivitet i ledelse indebærer et stort uudnyttet potentiale. Meget tyder på, at voksenudvikling og mindtraps er det manglende led i forståelsen af effektiv ledelse.\nArtiklen har tidligere været publiceret på Børsen Ledelse


Melodi og fart i skøn forening\nThe Black Dahlia Murder har på imponerende vis gjort det nærmest umulige og med 'Abysmal' lavet en plade, der med melodi og temposkift lever op til forgængerne.\n4. Re Faced\n5. Threat Level Number Three\nSiden The Black Dahlia Murder blev undfanget i den nordamerikanske stat Michigan tilbage i 2001, har de udgivet i alt syv plader med denne seneste 'Abysmal', der skal følge op på de populære udgivelser 'Everblack' og 'Ritual', som begge høstede pæne karakterer og ord fra vores anmeldere da de udkom. Særligt 'Everblack', der løb med topkarakter og ordene "‘Everblack’ er mere af det gode, med ekstra meget fedt på."\nDet følger bandet fint op på med 'Abysmal', der også har masser af det gode. Og bandet er slet ikke færdigt med at eksperimentere inden for de rammer, hvor musikerne har det bedst. For det må ikke være nogen hemmelighed, at The Black Dahlia Murder sparkede sig vej ind i metalverdenen med en fart, som kun ganske få bands kan følge i dødsmetalgenren. Denne hastighed på instrumenterne er videreført på 'Abysmal', hvor specielt første halvdel af pladen er med pedalen helt i bund på den amerikanske hovedvej. Det halsbrækkende tempo kan nydes her på åbneren 'Receipt', som bandet netop har lavet en musikvideo til.\nHeldigvis for The Black Dahlia Murder og deres fans har de gjort andet og mere end blot øge hastigheden. De har også taget rytme og melodi med, som man får første smagsprøve på allerede i pladens andet nummer, 'Vlad, Son Of The Dragon', som man kan høre under dette afsnit. Nummeret inkorporerer også et kor, der kunne tyde på, at det nok er en sang, der skal afprøves på deres publikum snarligt.\nDet er dog i pladens sidste halvdel, at den for alvor åbner sig og giver indtryk af, at The Black Dahlia Murder kan andet og mere end bare skrue farten i vejret og holde tempoet. De kan også skrive melodier, der fungerer sammen med dette høje tempo. Noget, som bandet selv er ret stolte af. Deres trommeslager Alan Cassidy, der nu har medvirket på to plader, har fundet sig til rette og har bidraget mere denne gang, ligesom bassist Max Lavelle også er kommet mere ind over i sangskrivningsprocessen, hvilket kan være medvirkende til, at udtrykket anno 2015 er mere multifacetteret, end det nogensinde tidligere har været. Der er i hvert fald sket meget siden 'Miasma' fra 2005. Det kan særligt høres på 'The Fog', som er dejlig melodisk og giver den afveksling, der er nødvendig for ikke enten at køre træt i tempoet eller stå af i udmattelse.\nForsanger Trevor Strnad lyder, som han plejer. Stadig lige vred og med samme fokus i teksterne, der drejer sig om alt, der er ondt og farligt. Han brøler om dem, der bruger al deres energi på at frygte Helvede i 'Stygiophobic', der ligesom 'The Fog' er en langsommere sang i The Black Dahlia Murders univers, og den fungerer godt som modpol til netop de hurtige sange på pladens første halvdel. Det understreges yderligere i 'The Advent', der også står ud på grund af sin udmærkede melodi.\nSelv mener Strnad, at leadguitarist Ryan Knight efterhånden er på niveau med Marty Friedman på Megadeths udødelige klassiker 'Rust In Peace'. Det er en vovet påstand. Men ikke desto mindre tør han sige det. Det siger lidt om selvtilliden, hvilket også skinner igennem på pladen.\nFor The Black Dahlia Murder er kendte for at kæle for alle detaljer af pladen, og deres cover er ingen undtagelse. På den forrige plade, 'Everblack', var det Hobbitten-illustrator Nicholas Keller, der stod for penselstrøgene. Denne gang er det den russiske tegner Daemorph, der har tegnet det, som ifølge bandet bare var en ide til tegneren om at give et godt bud på, hvordan Helvede ville se ud. Daemorph har selv spillet basguitar i et par russiske bands, men bruger nu mest tid på at tegne pladecovers til bands i metalmiljøet, hvor denne illustration nok er blandt dem, der når ud til flest. Det er et af den slags covers, der for 30 år siden havde fået bandet sendt til senatshøringer i hjemlandet, hvor de skulle stå ret for Tipper Gore og hendes sjælefrænder. I dag chokerer den slags ikke nær så meget, men ikke desto mindre er det forbandet godt tegnet og passer perfekt til pladens atmosfære og tematik.\nDer bliver desværre nok ikke samme furore omkring 'Abysmal' i år, som hvis den var blevet udgivet i 1985. Ikke desto mindre er 'Abysmal' en god plade, der følger fint op på forgængerne, og som bestemt fortjener at blive gennemlyttet nogle gange af såvel bandets nuværende samt kommende fans. The Black Dahlia Murder har hele karrieren kæmpet med og mod termen nü-metal. der har klæbet til dem på grund af deres tidligere valg af producere og turnepartnere. Med 'Abysmal' er der dog ikke længere nogen tvivl. The Black Dahlia Murder er dødsmetal og noget af det bedre af slagsen. Tempoet er højt, det samme er det tekniske niveau på instrumenterne, og det samme er sangskrivningen.\nÅrsliste 2017 – Signe Andersen\nBioen blev “hammersmasket”


220v Led Loft Lampe Diamant Formet Lampe Til Korridoren Stue Køkken Soveværelse Kk købe \_ Loft Lys & Fans / www.hyldebaervej9.dk\nNyeste LED Loft Lampe Stativ Diamant Formede Lys til Gangen Stue Køkken Soveværelse Funktioner:\n1. Diamant form, design, skabe romantisk stemning, mens du er på.\n2. Energibesparende: Skære ned på de fleste af dine udgifter til energi ved at erstatte denne led-lys.\n3. Elegant og simpelt design: Slankt og pæne design, perfekt for skrå, overfladisk og andre typer af lofter.\n4. Lang levetid: Lavere Omkostninger til Vedligeholdelse.Ekstremt lang levetid reducerer re-lampe frekvens.\n5. Alsidig: Det er også i høj grad egnet til dit køkken, tøjvask og der er mange steder, hvor du har behov for et lyst loft lys.\n12W/18W/24W, diameter 27cm\n15W/30W, diameter: 34cm\nTags: ceil lysekrone, mesa lampara, lamparas techo, led-lys i loft høj cri, ceil led, hjem lampe stue, hjørne loft lys, lys loftbelysning, tin loft lys, lampara mesa.


Klidmoster.dk: Braiseret grønkål m/ løg, bacon & æble...\nJeg elsker når der er en pose frisk grønkål med fra Aarstiderne. Denne gang ville jeg gerne prøve at lave noget helt andet end jeg ellers plejer - så jeg gik på inspirationsjagt på nettet. Der stødte jeg på denne braiserede kål som jeg gav mit eget twist.\nDet blev knaldgodt hvis jeg selv skal sige det. Og det inspirerede mig til at lave hele aftensmåltidet a'la amerikansk sydstats diner.\nOpskriften her er kun til 1 person, der var nemlig kun 150 g grønkål (rengjort og ribbet vægt) at gøre godt med. Du kan sagtens bruge det fra frost hvis du ikke kan få fat i det friske.\n2 dl bouillon - her Herbamare.\nGrønkålen skylles meget grundigt og ribbes inden den hakkes groft. Løget skæres i tynde både og hvidløgsfeddene i tynde skiver. Æblet skæres i små tern og baconen ditto.\nI en opvarmet gryde sauteres løg, hvidløg og bacon uden at tage farve. Baconen skal ikke være sprød her, den skal blot bidrage med sin røgede smag. Tilsæt kålen og lad den falde lidt sammen. Hæld bouillon ved og læg låg på gryde. Lad kålen simre i ca 10 minutter.\nTag derefter låget af og lad det meste af væden koge væk. Tilsæt æblet (de når at blive møre i kålens eftervarme) og smagt til med et par dråber agavesirup og æblecidereddike. Giv til sidst et drys sort peber. Det burde ikke være nødvendigt med salt, da både bouillonen og baconen bidrager med deres naturlige saltindhold.\nJeg serverede den braiserede kål til en chicken fried porkchop med kartoffelmos og sauce. God rustik vintermad. Det er Verdenskassen jeg har fået i den her uge - og ud af den får jeg 5 måltider for 365 kr. Jeg kan bare rigtig godt lide at der både er grønt, kød og kolonial med. De medfølgende opskrifter skeler jeg da til (og laver da også en af dem af og til) - men jeg syntes det er sjovere at finde på noget selv. Som nu hvor dansk gris, grønkål og æble er blevet til amerikansk sydstatsmad-ish.\nOpskriften på den sprøde grissebasse følger i det næste indlæg.\nIndsendt af Malou Klidmoster kl. 18.21\nEtiketter: Comfort Food, Fra Kasserne, Ny opskrift, Svinekød, Aarstiderne\nTak, det var bestemt ikke spor ringe :-)\nDet er en rigtig god måde at spise grønkål på, har lige spist det sidste koldt - også et hit.\nSaucen er den her rædsel fra 1. nytårsdag som jeg har pimpet lidt ekstra. I guder altså....\nMmmm det ser godt ud! Hvilken sauce er det? Øj, nu får jeg også lyst til grønkål igen...


Medie: Trump har sendt Pompeos bulldog til Grønland | KNR\nKNR har forsøgt at få en kommentar fra Thomas Ulrich Brechbuhl, men han har ikke ønsket at udtale sig. Det har naalakkersuisoq Ane Lone Bagger heller ikke.Foto: Scanpix\nMedie: Trump har sendt Pompeos bulldog til Grønland\n23. oktober 2019 · 11:10 af Christine Hyldal\nUdenrigsminister Jeppe Kofod er i Nuuk i disse dage. Men det er en stor amerikansk delegation også med personer fra det amerikanske forsvarsministerium og det nationale sikkerhedsråd.\nEn amerikansk chameoffensiv er i fuld gang i Grønland.\nPå samme tidspunkt, hvor den danske udenrigsminister Jeppe Kofod (Soc) er i Nuuk for at mødes med naalakkersuisoq for udenrigsanliggender, Ane Lone Bagger (S), er en amerikansk embedsmand ved navn Thomas Ulrich Brechbuhl også landet i Nuuk. Med sig har han den amerikanske ambassadør Carla Sands, og en delegation bestående af personer fra det amerikanske forsvarsministerium og fra USAs nationale sikkerhedsråd.\nThomas Ulrich Brechbuhl er ikke kendt af ret mange i den brede offentlighed. Men ifølge Berlingske anses han for at være manden, der sørger for, at Trumps og den amerikanske udenrigsminister, Mike Pompeos udenrigspolitik bliver gennemført.\n- Jeg er selvfølgelig klar over, at der er nogle sociale og uddannelsesmæssige udfordringer i Grønland, og jeg tror, at det danske lederskab og vores hold i fælleskab kan enes om, at USA har nogle ressourcer, der kan bruges for at hjælpe i de situationer, siger Brechbuhl til Berlingske.\nOg topembedsmanden lægger ikke skjul på, at han i Grønland på grund af amerikanernes interesse i verdens største ø:\n- Det er vigtigt for os at gøre det klart, at vores ønske er at sikre, at Grønland og det arktiske område forbliver sikkert, fremgangsrigt og en del af Nordamerika. Vi føler stærkt for, at det forbliver et sikkert område for vestlige værdier, siger han.


Mund/tænder - Foring og Helse | Pavo\nHeste som pludselig taber sig meget hurtigt, eller deres pels pludselig bliver mat og strittende, kan havde problemer med fordøjelsen af foderet. Årsagen er ofte i munden (dårlig tænder, betændelse).\n· Besvær ved at tygge: hestens kindtænder bliver slidte pga. de malende bevægelser som hesten gør når den tygger sit foder. Uregelmæssige bevægelser kan føre til kroge. Disse skarpe kanter er grunden til at hesten får sår på tungen og på indersiden af kinden, derigennem har hesten smerter ved at tygge og tygger mindre godt.\n· Unormale tænder: nogle heste har en skæv kæbe, som underbid (at underkæben er længer end overkæben) eller overbid (hvor underkæben er kortere en overkæben). Der findes også heste med skæve tænder, som ofte kommer af for mange tænder (kindtænder; mælketænder, som bliver siddende). Pga. det kan hesten ikke maler foderet ordentligt, så det ikke kan blive fordøjet optimalt.\nGrundlæggende for hesten er at den tygge og derved producere spyt. Hesten kan ikke, som vi producere dette uden noget at tygge i/på. I mavesækken produceres der konstant mavesyre, så derfor er det vigtigt at hesten også næsten konstant har mulighed for at producere spyt. Ellers er der et risko for mavesår.


Udtryk der IN lige for tiden.. - Side 2 - Debatten\nDato og tid er 19. apr 2018, 15:37\nIndlægaf DetSorteCirkus » 31. aug 2015, 20:04\ncanoodle skrev: #mcm #wcw#, bae, Netflix and chill, #onfleek, yaas, tinderella... The list goes on\nJeg stødte på "bae" forleden og var lige ved slukke for fjernsynet. For pokker, det lyder småtbegavet.\nJeg vil gerne nominere "Jeg kan godt se, hvor du kommer fra" i betydningen "Jeg forstår godt, hvad du mener".\nIndlægaf kidkomb » 31. aug 2015, 20:56\nJeg har det også virkelig stramt (hehe) med "bae". Øv, hvor er det irriterende altså\nIndlægaf Flora » 31. aug 2015, 21:42\nJeg er nødt til at spørge. Hvad betyder bae?\nIndlægaf Flora » 31. aug 2015, 21:45\n^og hvordan udtales det? Bage, bæ, ba...?\nIndlægaf DetSorteCirkus » 31. aug 2015, 21:52\nFlora skrev: ^og hvordan udtales det? Bage, bæ, ba...?\nSom "bay" på engelsk. Det er, i hvert fald i den sammenhæng, hvor jeg stødte på det, en kæleform af det i forvejen klæbrige "babe".\nDette citat fra magasinet Esquire er i øvrigt ret sjovt, synes jeg:\n""Bae," Urban Dictionary says, is an acronym that stands for "before anyone else," or a shortened version of baby or babe, another word for sweetie, and, mostly unrelated, poop in Danish. In addition, "bae" has appeared in rap songs and countless web memes since the mid-2000's."\nIndlægaf dgd2007 » 1. sep 2015, 12:37\nKommodedyret skrev: "Jeg tænker at...."\nDet synes jeg altså lyder træls. Og jeg bruger det endda selv\nJa, det er vist den familie af vendinger, det skal få det hele til at lyde meget pompøst og vigtigt\nTa-da, absolut ro ... her kommer mine tanker.\nDer er også varianten, hvor man (helt unødvendigt) efter at man har sagt noget, tilføjer: "... tænker jeg".\nDet sjove er, at min bedste bedstemor sagde det, det var dog ikke med den der betoning som pompøst modeord, men bare sådan i stedet for "jeg vil tro, at ..." - tx "Jeg tænker, han kommer om et par dage."\nLurende Peber skrev: "Super" må jeg indrømme, at jeg selv har adopteret\nTil dem, der mellem 20 og 40 og allerede opponerer mod modeord, kan jeg trøste jer med, at det bliver meget værre, jo længere man sprogmoderne bevæger sig væk fra ens barndoms vemodige tungemål\nFx ryger mine bryn en anelse op ved den importerede engelske betydning af at "adoptere". Jeg sidder et øjeblik der: "Jamen det er da kun noget, man gør med børn!"\nQueen Molly skrev: "stå op for mig/dig selv ".\nLyder virkelig tåbeligt.\nJa, ordrette oversættelser af engelske udtryk er sjældent særlig kønne.\nIndlægaf dgd2007 » 1. sep 2015, 12:45\nMin personlige maksimale væmmelse er over konstruktionen: (ingen kendeord) + tillægsord + navn.\nfx "amerikanske CIA", "schweiziske Roger Federer", "tyske Angela Merkel" osv.\nDet kan man bare ikke sige!!!\nMen det er langt fra helt nyt, så mange af jer synes sikkert, det er helt normalt.\nJeg tror, det blev importeret fra svensk af sportsjournalister for 25-30 år siden.\nKan i hvert fald huske en artikel af DR's sprogpoliti omkring 1990, hvor de prøvede at stoppe denne omsiggribende uskik.\nArgumentet var, at den konstruktion kun brugtes til kælenavne (tykke Bertha, røde Ras osv.) eller til billedbladsoverskifter (Yndige Yvonne ofrer alt for kærligheden)\nJeg må indrømme, jeg ikke er kommet videre - og kan faktisk finde på at springe en artikel over, hvis den begynder med den konstruktion\nIndlægaf dgd2007 » 1. sep 2015, 12:47\nFru Sunshine skrev: At hænge ud med nogen. Det lyder virkelug dumt.\nDet har jeg til gengæld "adopteret"\nIndlægaf Akehurst2 » 1. sep 2015, 13:08\n"Det bliver et nej tak herfra".\nSom jeg også selv har taget til mig, selvom jeg ikke ser X-faktor. Synes det er et fint udtryk, egentlig, men måske ved at være lidt vel brugt.\nIndlægaf Dirtylittledevil » 1. sep 2015, 13:36\nAkehurst2 skrev: "Det bliver et nej tak herfra".\nJeg elsker at bruge lige netop den sætning, når jeg ud af det blå får en af de der sexhenvendelser eller pikfotos man af og til er heldig at modtage på en datingside\nIndlægaf Fru Sunshine » 1. sep 2015, 14:13\nOg det værste: jeg er stoppet med et eller andet. Nej, du er ikke! Du er holdt op med et eller andet.\nIndlægaf Kommodedyret » 1. sep 2015, 17:20\nHmm, ja, jo, nu måtte jeg jo lige reflektere lidt over hvordan jeg selv bruger udtrykkene.\nNår jeg sætter, "...tænker jeg" sidst i et sætning, så gør jeg det på samme måde som din bedstemoder, for at udtrykke at jeg ikke er 100% sikker i min påstand.\nNår jeg sætter "jeg tænker..." først i en sætning, så er det fordi der er tale om noget spekulativt, hvor jeg på enten prøver at udtale mig om en følelsesmæssig situation som jeg ikke befinder mig i, men kloger mig på andres vegne, eller på mit fremtidige jegs vegne.\nEller også er der tale om en måde at betone et strategisk perspektiv, hvilket vil sige at jeg forsøger at forudsige tingenes udfald og forholde mig til hvilke handlinger der er mest hensigtsmæssige.\n..... tænker jeg\nIndlægaf dgd2007 » 2. sep 2015, 20:35\nSå er der selvfølgelig alle journalist-klicheerne ... dem bliver man jo ekstra hrutigt træt af, fordi man hører dem så tit.\nEpisk, ikonisk, historisk, rekordmange ...\nIndlægaf 2SHY » 2. sep 2015, 21:05\n"Stop dig selv" synes jeg lyder frygteligt og jeg får også fnidder af at "i træk" er blevet forvandlet til "i streg"\nIndlægaf 2SHY » 4. sep 2015, 05:35\nKval i stedet for kvalifikation. Helt ærligt er det virkelig nødvendigt at forkorte det ord? Kval giver mig i øvrigt associationer til kvalme eller kvalt


Forandring: Indstilling vigtigere end modeller • MedskaberMedskaber\n← Forandring kommer nedefra\nIndstillingen til forandring er vigtigere end modeller. Det handler om at lære, udvikle og forandre sig sammen. Kollektiv læring er kompleks og kan ikke styres af en ledelse. Men ledelsen kan skabe rammerne.\nDet meste af mit professionelle liv har jeg været omgivet af modeller. Ofte modeller af en stor skønhed og med svungne kurver. Modeller som kunne forklare hele verden ved hjælp af en x- og en y-akse og en s-kurve. Eller bullets med planer, der kunne bringes os i mål i 4-7 trin, bare vi fulgte opskriften.\nNår jeg i dag ser en slide med en model, bliver jeg træt. Måske er der bare tale om fatigue efter hundredevis af møder med konsulenter og projektledere, som mest henter deres inspiration i den økonomiske eller naturvidenskabelige verden, og som sjældent tænker i billeder eller fortællinger.\nIndstilling vigtigere end modeller\nKan man som projektleder eller forandringsagent overhovedet føre en forandringsproces i mål uden modeller og på forhånd fastlagte planer? Vil man blive taget alvorligt af en ledelse, eller af den gruppe man skal arbejde med? Sandsynligvis ikke, men det er min erfaring, at indstillingen til forandring er vigtigere end modeller og planer.\nForandring i syv trin\nMats Heide 1), lektor ved Institutionen for kommunikationsstudier ved Lunds universitet i Sverige, har på baggrund af eksisterende forskning beskrevet syv trin hen imod en bedre måde at lære, udvikle og forandre i organisationer.\nDen kollektive læring er kompleks og kan ikke styres eller kontrolleres af en ledelse. Men ledelsen kan skabe rammerne for, at den kollektive læring kan finde sted. Det er faktisk en af de vigtigste opgaver for en ledelse.\n1) Løs ikke et problem ureflekteret. Hvis man fokuserer på at løse problemer, forhindrer man organisationen i at lære. Diskuter problemerne og find ud af, hvorfor de opstod. Det forudsætter et godt kommunikationsklima.\n2) Fejl er gode. Næsten al moderne managementteori fremhæver vigtigheden af nul fejl. Det giver ikke de bedste forudsætninger for at lære og udvikle virksomheden. Vi må tillade, at mennesker kontinuerligt eksperimenterer og tester forskellige løsninger, og får lov til at mislykkes. Fejl og fejltagelser er vigtige ressourcer for læring.\n3) Handl noget mere. Det er først efter at vi har sagt noget, at vi ved, hvad vi mener. Det at handle og tænke hænger intimt sammen. Karl Weick understreger, at vi som individer skaber mening og forståelse ved at handle tænkende (acting thinkingly). Weick siger lidt provokerende, at om man bruger en gammel forandringsplan, et gammelt mantra, en guru, eller en bog er ligegyldigt, bare det (1) sætter mennesker i gang med at eksperimentere for at opdage nye muligheder, (2) tilbyder en retning, (3) opmuntrer til en opdatering af, hvad der i virkeligheden er i gang, (4) fører til et gensidigt udbytte mellem mennesker, så der kan opstå en stabil tolkning af, hvad de står overfor. Disse fire faktorer er en garant for, at kollektiv meningsskabelse kan starte, og at en handling kan sættes i gang.\n4) Slip værktøjet. For at lære kræves, at vi aflærer gammel viden. Slip de kendte værktøjer og de gamle måder at tænke og handle på.\n5) Ud med antennerne. Gør den hierarkiske kontrol løsere og stol på medarbejdernes antenner. For at kunne håndtere kompleksitet må en organisation være opmærksom. Medarbejderne må tage ansvar for at være vagtsomme og handle, når de føler, at vigtige forandringer er sket. Nøglen til fremgang er at forsøge at skabe et positivt og åbent kommunikationsklima, hvor medarbejderne føler sig trygge ved at rapportere til overordnede, uanset om det er gode eller dårlige nyheder.\n6) Improviser mere. Langt fra alt der sker i en organisation er rationelle eller planlagte handlinger. Optimale handlinger eksisterer ikke, da mennesker ikke er i stand til at overskue og behandle store mængder information. Vi har derfor brug for improvisation, der er en blanding af det planlagte og det spontane. Jazzmusikeren har et tema, et grundbeat han afviger fra – og disse improvisationer sker i nuet. Det samme gælder for organisationer, når man afviger fra det planlagte og improviserer, tester nye tanker, metoder og løsninger.\n7) Kommuniker mere. Kommunikationen og det sprog som mennesker anvender i en organisation, påvirker den måde de opfatter ting og det påvirker læringen. Mennesker lærer gennem offentlig meningsskabelse. Giv mennesker mulighed for at mødes mere.\nTo brugbare modelkrykker\nSom kommunikatør kommer du, hvad enten du kan lide det eller ej, til at arbejde med top down-processer for din ledelse. Her er et par generiske modelkrykker, som du kan støtte dig på, og som du kan tilpasse til eget brug.\nDen svenske forsker Charlotte Simonsson 2), der også har erfaring som konsulent, anbefaler en model for ”fremgangsrig kommunikation i forandringsprocesser” med fire faser: Analyse, forankring, implementering og konsolidering (Johansson, Heide 181-202). Modellen gælder udviklingen af omfattende forandringer, planlagt og besluttet af ledelsen – altså en klassisk top down-tilgang.\nI alle fire faser bør man diskutere, hvilke typer af budskaber og hvilke former for kommunikation, som er vigtige. Hvilke kommunikative roller har de forskellige aktører. Hvilke specielle kommunikative udfordringer rummer hver fase og hvad kan kommunikationen bidrage med.\nDen engelske forsker og teoretiker John Hayes 3) opstiller en lignende model for en forandringsproces, der består af seks faser: (1) Recognition, (2) Start of the change proces, (3) Diagnosis – reviewing the present state and identifying the preferred future state, (4) Prepare and plan for implementation, (5) Implement change, (6) Review and consolidate (Hayes, 82-87).\nJohansson og Heide fremhæver, at selv om en model har sin styrke i dens komprimerede enkelhed, bør alle modeller tilpasses og bearbejdes, så de passer til den enkelte organisations vilkår og situation. Modeller tager nemlig ikke hensyn til det unikke, de forskellige nuancer, det komplekse og mangfoldigheden af variationer.\nModeller kan angive en retning, men bør aldrig overtage og styre vores processer.\nMan kan også vælge Weicks cut-the-crap indstilling: Pyt med, hvordan modellen ser ud, bare I kommer i gang med at diskutere og eksperimentere.\n3) Hayes, J. (2007). The Theory and Practice of Change Management. Palgrave.\n1, 2) Johansson, C., Heide, M. (2008). Kommunikation i förändringsprocesser. Liber.\nDette indlæg blev udgivet i brugbare værktøjer, forandringskommunikation, intern kommunikation og tagget Forandring: Indstilling vigtigere end modeller, forandringskommunikation, intern kommunikation. Bogmærk permalinket.


Ankestyrelsens principafgørelse 252-09 om merudgifter - kortvarige ferieophold - udlandet - retsinformation.dk\nKEN nr 10786 af 30/12/2009 Historisk\nAnkestyrelsens principafgørelse 252-09 om merudgifter - kortvarige ferieophold - udlandet\nBEK nr 1128 af 13/11/2006 § 1, § 3, § 4\nLBK nr 941 af 01/10/2009 § 2, § 96, § 100\nDeltagelse i EM i skydning i Tyskland i en periode fra den 22. juli til den 28. juli 2007 kunne anses for at være et kortvarigt ferieophold. Ansøger var enungkørestolsbruger med rygmarvsbrok.\nSagen blev hjemvist til kommunen med henblik på, om ansøger var berettiget til dækning af udgifter til hjælper/merudgifter i forbindelse med deltagelsen i EM skydning i Tyskland.\nLov om social service - lovbekendtgørelse nr. 941 af 1. oktober 2009 - § 2, stk. 2, § 96, stk. 1 og § 100, stk. 1\nSocialministeriets bekendtgørelse nr. 1128 af 13. november 2006 om ydelser efter lov om social service under midlertidige ophold i udlandet - § 1, § 3 og § 4\nEn mand søgte om dækning af udgifter til hjælper/merudgifter i forbindelse med deltagelsen i EM skydning i Tyskland.\nKommunen gav afslag på dækning af udgifter til hjælperens ophold.\nPå baggrund af formål og indhold med deltagelse i EM skydning vurderede kommunen, at deltagelse i EM i skydning ikke kunne sidestilles med ”kortvarigt ferieophold”.\nNævnet anførte, at der i forbindelse med kortvarige ferieophold i udlandet i særlige tilfælde efter en konkret vurdering kunne ydes tilskud til ekstra omkostninger forbundet med opholdet jf. bekendtgørelsens § 4.\nNævnet fandt dog, at deltagelse i EM, uafhængigt af omfanget af den reelle deltagelse, ikke kunne sidestilles med et ferieophold.\nI ansøgers klage til Ankestyrelsen blev det anført, at en ferie var forskellig for forskellige mennesker. Nogle foretrak solbadning og andre foretrak en aktiv ferie og deltog i aktiviteter, som de var vilde med. Ansøger skulle have hjælper med til mange praktiske ting for at kunne holde ferie. Denne hjælp ville være den samme, uanset om ferien blev holdt som strandferie eller som aktiv ferie.\nSagen blev behandlet i principielt møde med henblik på afklaring af, omdeltagelse i EM skydning i Tyskland kunne anses for et kortvarigt ferieophold.\nAnkestyrelsen fandt, at der var tale om et kortvarigt ferieophold og hjemviste sagen, om ansøger var berettiget til dækning af udgifter til hjælper/merudgifter i forbindelse med deltagelsen i EM i skydning i Tyskland.\nBegrundelsen for afgørelsen var, at deltagelse i EM i skydning i Tyskland fra den 22. til den 28. juli 2007 kunne anses for omfattet af udtrykket ”kortvarige ferieophold” i bestemmelsen i udlandsbekendtgørelsen om hjælp til dækning af ekstra omkostninger forbundet med kortvarige ferieophold i udlandet.\nAnkestyrelsen lagde vægt på omfanget af opholdet på 1 uge inkl. ankomstdag og afrejsedag, som kunne betegnes som ”kortvarigt”.\nAnkestyrelsen lagde endvideretil grund, at formålet med opholdet var at deltage i EM i skydning på amatørplan. Formålet var således at afholde ”aktiv ferie”.\nAnkestyrelsen lagde også vægt på, at det var normalt at afholde forskellige ”aktive ferier” som f.eks. golfferier, vandreferier, spejderture, cykelferier med videre.\nBegrundelsen for hjemvisningen var, at der i særlige tilfælde efter en konkret vurdering kunne ydes tilskud til dækning af ekstra omkostninger, der var forbundet med opholdet.\nAnkestyrelsen lagde vægt på, at kommunen ikke havde taget stilling til, om der forelå et sådant særligt tilfælde, at der efter en konkret vurdering kunne ydes tilskud til ekstra omkostninger i forbindelse med opholdet i Tyskland.\nDenne principafgørelse er kasseret den 22. december 2016, da den ikke længere er gældende


Nyt samarbejde gør det lettere at holde styr på nøglerne | SecurityUser.com\nTraka elektronisk nøgleskab.\nEt nyt arbejde mellem SystemHouse Solutions og Assa Abloy-selskabet Traka gør det muligt for SystemHouse's Integra system at administrere brugere og rettigheder i Trakas elektroniske nøgleskabe sammen med adgangskontrol-tilladelserne i resten af bygningen.\nFra Integra version 8.10 understøttes en nem og sikker håndtering af Trakas nøgleskabe, hvor samme adgangskort og pin-kode, som også benyttes til adgangskontrolsystemet i resten af bygningen, nu også giver adgang til Traka nøgleskabe. Brugerdata og rettigheder håndteres i Integra-systemet, som dermed også håndterer, hvilke fysiske nøgler man har adgang til samt logfører, hvem der har hvilke nøgler, og hvornår de har hentet og afleveret dem.\n- Integrationen mellem SystemHouse Solutions Integra system og Traka, giver mulighed for at kontrollere adgangen til individuelle fysiske nøgler (iFobs) fra Traka, baseret på rettigheder som dato, klokkeslæt og bruger, siger Jonas Ahlgren, salgschef hos SystemHouse Solutions.\nMed et Traka nøgleskab holder man nemt styr på virksomhedens fælles nøgler. Kabinettet forhindrer nøgler i at komme i de forkerte hænder samt letter administrationen og skaber sikkerhed.


Efter 25 år: ABBA-Agnetha gør comeback med Take That-stjerne - Udland | www.bt.dk\nBT TV BTshop BT retter E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Efter 25 år: ABBA-Agnetha gør comeback med Take That-stjerne\nAf Sanne Fahnøe Onsdag den 2. januar 2013, 14:16 62-årige Agnetha Fältskog og 41-årige Gary Barlow skal synge sammen på en ny plade fra den tidligere ABBA-sanger.\nEfter at have levet en forholdsvis anonym tilværelse tilbagetrukket fra rampelyset i flere årtier, træder den legendariske 61-årige ABBA-sanger Agnetha Fältskog tilbage på scenen.\nDet svenske band ABBA var et af de helt store bands i 1970'erne, og nu ser det ud til, at vi snart kan lægge øre til en af gruppens stemmer igen. Ifølge flere svenske medier pønser Agnetha Fältskog på et nyt album, der rammer hylderne i løbet af foråret.\nTake That-stjernen Gary Barlow skal synge sammen med Agnetha og har skrevet nummeret, som de to skal duettere på, skriver den svenske avis Aftonbladet. Den tidligere ABBA-sanger holder selv kortene tæt ind til kroppen, men flere britiske medier skriver om det nye samarbejde. Den svenske producer Jörgen Olofsson, der tidligere har produceret for Britney Spears, Westlife og Kelly Clarkson skal efter sigende være producent på det nye album. Han ønsker ikke selv at kommentere rygterne, men Fältskogs manager har bekræftet det.\nDet er 25 år siden, Agnetha sidst har udgivet et soloalbum med helt egne sange. Hun udgav i 2004 en cd med cover-numre, der hed 'My Coloring Book'. ABBA har solgt 360 millioner albums på verdensplan og splittede op i 1982, men på trods af gentagne opfordringer til de fire tidligere stjerner har de ikke ønsket at gøre comeback sammen.\nKendte hyldede ABBA til Rock 'n' Roll Hall of Fame Prøv BT 1 måned for 98 kr + adgang til avisen på mobil og iPad.


Selskabets formål er at anlægge, eje, drive og udvikle havneområder i Nuuk og dermed beslægtet virksomhed.\nDen nye terminal som Sikuki Nuuk Harbour A/S har opført, vil kunne imødekomme de pladsmæssige udfordringer i den gamle containerterminal mange år frem, og samtidig åbne mulighed for effektiviseringsgevinster ved håndtering af containere. Den nye terminal vil også give de øvrige havnerelaterede virksomheder mulighed for at vokse og øge aktivitetsniveauet, herunder for trawlere, krydstogtskibe og efterforskningsaktiviteter.\nDen nye og fremtidssikrede havn er anlagt ved Fyrø i Nuuk Havn, og er etableret med en ny kaj, et areal til containerbagland samt kontor for Royal Arctic Line, pakhus og værksted. Hertil kommer yderligere arealer på Fyrø, der kan anvendes som lay-down-arealer til bl.a. efterforskningsaktiviteter.\nPlaceringen af havnen giver muligheder for fremtidige udvidelser. Den ny havn omfatter en samlet investering i havneanlæg, bygninger og opgradering af infrastruktur.\nDe samlede havnearealer i Nuuk drives under delvist kommercielle vilkår. Havnens indtægtskilder består af havne- og varetakster samt udlejning af arealer, bygninger og kraner.\nSom ejer af både de eksisterende havneanlæg samt de nyanlagte, varetager Sikuki Nuuk Harbour A/S den funktionelle havnemyndighed for havnearealerne i Nuuk. Nuuk havn har en central rolle for Grønlands logistik.\nSelskabets stiftelsesdokument samt vedtægt kan læses her:


Red Dingo Dressurline - Funktionel, diskret og behagelig for dine hænder\nRed Dingo dressurline, Ziggy Sort, 20 mm bred\nFunktionel, diskret og behagelig for dine hænder\n- Justerbar line.\n- Blødt og lækker materiale.\n- Simpelt lime farve.\nSort med grå i stærkt reflekterende farver\nStørrrelser: (længde x bredde)\nMedium: 200cm / 20mm\nHjælp andre hundeejere ved at dele din erfaring med "Red Dingo dressurline, Ziggy Sort, 20 mm bred". Er produktet godt, hvordan bruger du det og til hvilken race, alder og størrelse hund? Plusser og minusser ved produktet efter din mening! Kan du anbefale det til andre hundeejere?


»Fremtidens storby tilhører nemlig kvinderne og de kvindelige værdier« skriver Bent Winther. Foto: Scanpix. Fold sammen\nFredag d. 10. november 2017, kl. 15.30\nRigtige storbymænd retter ind. Vi spytter svinekoteletten ud, starter elcyklen, klapper hælene sammen og tilpasser os den moderne feminine storby. Det manglede da bare.\nFremtiden er dialogbaseret, fleksibel, bæredygtig, mangfoldig og hamrende økologisk. Og når der lige om lidt er kommunalvalg, er vi mænd da parat til igen at fornægte vores maskuline instinkter og hang til store biler, brune værtshuse, bøvede tilråb og klippefaste strukturer – naturligvis.\nI denne uge spurgte jeg en borgerlig spidskandidat til Borgerrepræsentationen i København om, hvad der er det vigtigste tema i valgkampen. Hvad diskuterer de? Hvad bliver der spurgt til på valgmøderne?\nDet handler rigtig, rigtig meget om økologi, bæredygtighed, miljø og den slags, svarede han lidt træt i stemmen.\nKøbenhavn har altid været en rød by. Højrød endda. Den har haft socialdemokratisk overborgmester i mere end 100 år, og en stærk socialistisk og til tider anarkistisk fløj har sat et stærkt præg på rådhuset. I dag er de røde blevet grønne, socialismen er gået af mode, og der tegner sig ligefrem et såkaldt grønt flertal på Københavns Rådhus efter valget bestående af de Radikale, SF, Enhedslisten og Alternativet. En grøn bølge har vokset sig til en tsunami i landets hovedstad, fordi den forener interesser, som tidligere var uforenelige.\nEt nyt broderskab\nDen grønne bevægelse dækker over en ualmindelig stærk alliance mellem dem, der gerne vil redde verden og dem, der gerne vil redde sig selv. Mellem dem, der vil revolutionere verden med nulvækst og »ned med kapitalen«, og dem, der vil meditere sig til balance i deres eget liv.\nStorbyens alliance er et helt nyt bæredygtigt broderskab mellem dem, der hver morgen vågner og tænker på ozonlaget og ved, hvor mange ppm, der udledes fra H.C. Andersens Boulevard, og dem, der ikke vil have tårne, der skygger over Weberparken på Islands Brygge (opkaldt efter stedets foretrukne grillmærke på de lune sommeraftener), og som drømmer om et mere simpelt liv i pagt med frøer og tudser, speltboller og økologiske grøntsager, når de kommer trætte hjem fra reklamebureauet. Mellem grønne kollektivister og grønne individualister.\nNår livsstilsøkologerne i deres store lejligheder på Østerbro finder sammen med de militante røde, som er blevet militante grønne i verdens tjeneste, så står de stærkt. I København vinder de moderne. For folk, der stadig kan huske de gamle segmenter, som i 2000erne placerede os i faste kasser, så er det de moderne fællesskabsorienterede, som har allieret sig med de moderne individorienterede i en fælles vision for fremtiden.\nMen hvad så med alle os mere traditionelt orienterede mænd? Vi har for længst vænnet os til, at det er os, man gør grin med i TV-reklamer, og at der ikke findes en afdeling for grå sokker, for hvide skjorter eller for bukser i bredriflet fløjl og hængerøv, når vi bevæger os ind i et stormagasin. Inden vi overhovedet begynder at overveje at ekvipere os, skal man tage stilling til, om det skal være Hugo Boss, Marc O’Polo, Eton, Nike eller noget helt femte. Og selvfølgelig kan vi det, hvis det er sådan, systemet fungerer. Ellers kan vi heldigvis bare tage rulletrappen ned igen og komme igen en anden dag.\nVi har også for længst med et smil accepteret, at vi skal en tur omkring pølsevognen på vej hjem, når vi har inviteret på restaurant i den klasse, hvor tallerkenernes størrelse er omvendt proportionalt med portionerne.\nVi har helt uden brok indstillet os på, at vi skal dufte godt, prioritere frisuren og den veltrimmede figur. Og vi ved da godt, at vi ikke må klappe pigerne – undskyld, kvinderne – bagi eller pifte efter dem på gaderne. Vi lægger hjertensgerne en dæmper på vores alt for store dominerende og helt umoderne maskuline egoer, for vi skal jo være her alle sammen. Og i den moderne bæredygtige storby er der ikke plads til grovheder i kæften.\nVi mænd er for længst blevet dresseret ind i det, som nogle fremtidsforskere har døbt »Girlville«. Fremtidens storby tilhører nemlig kvinderne og de kvindelige værdier.\nDet er byen, hvor alle de job, som mænd er gode til på værfterne og fabrikkerne, på lagrene og byggepladserne, er overtaget af robotter, mens de kvalifikationer, som alle efterspørger, handler om forståelse af mennesker, kommunikation, psykologi, relationer, netværk og processer.\nDerfor er der et fint match mellem valgkampens dominerende temaer og fremtidens by. Men hvad sker der, hvis man kigger de økologiske og både dygtige og bæredygtige kvindelige spidskandidater fra SF, Enhedslisten og de Radikale ind i øjnene og siger, at man bare gerne vil have et sted at parkere sin grotesk store dieselbil, at ens maskuline urhjerne ganske enkelt ikke er indrettet til at sortere affald og skille remouladetuben ad i metal og hård plast, at man hellere vil have en ishockeyhal end et nyt kunstmuseum omkranset af uendelige øer af cafeborde i klassisk design, at man bedre kunne tænke sig en håndbajer end en juice med gulerod og ingefær, at fodbold bliver lidt bedre, når man skubber lidt til hinanden på tilskuerpladserne, og at trafiklarmen på Rådhuspladsen er det, der får en til at føle sig i live? Er der plads til os umoderne mænd fra den gamle verden, som aldrig kom med på den metroseksuelle bølge, Welling, Hedeager Olsen og Nyegaard?\nNår I nu har vundet valget sammen med Alternativet, og der skal etableres vild natur og plantes frugttræer alle de steder, hvor asfalt ikke er strengt nødvendigt, bliver der så også plads til os simple urmænd, som hverken tror på, at vi kan redde verden eller redde os selv?


11 juni 2013, 11:30\nautobutler.dk bilkøb bilbasen bilbranchen\n81 % af de danske bilejere fortæller, at de sidst købte bil hos en bilforhandler, kun 17 pct. købte af en privat. Blandt unge er det hele 43 %, der køber privat.\nLæs hele artiklen - Danskerne køber helst bil hos forhandleren\nPå under to år har danske bilister sendt 30.000 opgaver i udbud på værkstedsportalen autobutler.dk. 600 værksteder er nu tilknyttet.\nVærkstedsportalen autobutler.dk har nu rundet de første 30.000 forespørgsler fra danske bilister. Og det har været en god forretning for de bilister, der valgte den internetbaserede løsning i stedet for bare at betale ved kasse ét.\n»De tilbud, som brugere indtil nu har fået af værkstederne via autobutler.dk, har skaffet dem en samlet besparelse på rundt regnet 16 millioner kroner,« fortæller marketingchef og partner Peter Michael Oxholm Zigler fra autobutler.dk.\nHan baserer det på, at man som privatbilist typisk opnår en besparelse på omkring 40 procent ved at bruge a...\nLæs hele artiklen - Bilister har sparet 16 mio. kr. på at bruge værkstedsportal


Transportfirmaet UPS har lagt en stor ordre på Teslas nye el-lastbiler.\nDet amerikanske transportfirma UPS har bestilt 125 af Teslas nye el-lastbiler, der blev præsenteret sidste måned.\nOrdren er Teslas hidtil største, men også supermarkedsgiganten Walmart og fødevarefirmaet Pepsico har købt stort ind af de nye eldrevne lastvogne. Ifølge UPS vil de nye Tesla-vogne primært blive brugt til at fragte gods på firmaets langdistanceruter i USA.\n"Vi har høje forventninger, vi er meget optimistiske omkring produktet, og vi er sikre på, at Tesla vil gøre deres bedste for at få det til at lykkes," siger Scott Philippi, chefingeniør hos UPS, til Reuters.\nPrisen på de eldrevne lastbiler ligger på cirka 200.000 dollar stykket, hvilket er noget højere end traditionelle, benzin- og dieseldrevne lastbiler.\nIfølge Reuters har Tesla modtaget over 400 bestillinger af den nye lastvogn, som det amerikanske firma forventer at kunne producere fra starten af 2019.


Esse PLUS, Restorative creme, (natcreme), anti age, 50 ml | HolisticHouse\nEsse PLUS, Restorative creme, (natcreme), anti age, 50 ml\nDenne creme fra Esse Plus serie går ind og giver intens fugt og reparer samt genopbygger huden. Det er en unik udviklet formel, som specielt egner sig til at bruges som natcreme, eller to gange dagligt på tør hud. Dens aktive ingredienser modvirker ældning og optimerer sundheden i din huds mikrobiom.\nCremens mikrobe-population skabes ved hjælp af et ekstrakt af probiotisk Lactobacillus samt to vigtige præbiotika – inulin og α-glukan oligosakkarider.\nDet høje indhold af hyaluronsyre, som har en lav molekylær vægt, går ind og øger fugtindholdet og afbryder samtidig den cytokine kaskade, som er den produktion som vil ælde din hud hurtigere.\nBrug den som det sidste i din daglige hudplejerutine, enten to gange dagligt på tør hud, eller som et intenst boost til om natten.


De bedste specialiserede indkvarteringssteder i Meadows of Dan\nAlle specialiserede indkvarteringssteder i Meadows of Dan\nCampingpladser i Meadows of Dan\nBedste specialiserede indkvarteringssteder i Meadows of Dan, Virginia\nAnden indkvartering i Meadows of Dan\nSpecialiserede indkvarteringssteder i Meadows of Dan\nAndre overnatningssteder i nærheden af Meadows of Dan (4)\n33,1 km fra Meadows of Dan\n71,2 km fra Meadows of Dan\nNr. 1 af 1 specialiseret indkvarteringssted i Jonesville\n76,5 km fra Meadows of Dan\nNr. 1 af 3 specialiserede indkvarteringssteder i Meadows of Dan\nNr. 2 af 3 specialiserede indkvarteringssteder i Meadows of Dan\nNr. 3 af 3 specialiserede indkvarteringssteder i Meadows of Dan


Mød den smukke up-and-coming-it-girl og skuespillerinde Simone Lykke — MAEM Boutique\nApril 30, 2018 Maj Næs-Jørgensen\nSå nåede vi til 5. side i MAEMs venindebog, og er stolte over at kunne introducere skuespillerinden Simone Lykke. Simone Lykke er snart aktuel på BBC med sin til dato største rolle, og har allerede opnået gode anmeldelser fra sin rolle i den danske film Hundeliv. Vi elsker Simone Lykke for hendes vindende personlighed, flotte smil og store talent, og kender I hende ikke allerede, er vi sikre på – at det kommer I til.\n// 1. Morgan yellow dress //\nMAEM: Hvad motiverede dig til at starte som skuespiller og har du nogle gode råd til dem der drømmer om at kaste sig ud i skuespiller faget\nSL: Det hele startede faktisk med, at "Frøken Smillas Fornemmelse for Sne" blev optaget, hvor jeg voksede op, da jeg var 10 år gammel. Jeg blev fuldstændig blæst væk af, at have en dagligdag midt i et filmset, og det var i grunden nok mit point of no return. Jeg syntes, det var magisk og fascinerede, men hvilket barn ville ikke blive fortryllet af film-sne midt om sommeren. Jeg spillede derudover med i musicals som barn, og underholdte Christianshavns børn med min selvopfundne klovne-karakter ’Sigurd’, da jeg var ikke ret gammel. Jeg startede senere på gymnasiet og glemte alt om den drøm, men da jeg blev student og skulle forholde mig til min fremtid, var der ingen tvivl. Jeg skulle være skuespiller. Jeg synes, livet er for kort til ikke at gå efter sin drøm - uanset hvad det er - men jeg er meget bevidst om det privilegium, det også er. Ikke alle har baglandet til at kaste sig ud i så uvis en fremtid, som skuespillerfaget også er. Man skal være klar på en fremtid, der er op og ned, og hvor man sjældent kan se en sikkerhed ret langt frem. Det er dog også en del af kicket - uforudsigeligheden.\n// 2. Gamil Long red silk dress //\nMAEM: Hvad holder du selv mest af ved at skuespiller faget\nSL: Jeg elsker, at se verden gennem andres øjne. Det er jo det, vi som skuespillere får lov til. Både at opleve os selv i en masse forskellige situationer, som vi ellers ikke ville sættes i, men også leve andres liv for en stund. Synes det styrker empatien at kunne sætte sig i andres sted uden af dømme, hvilket er essensen af vores job. Udover de dybere psykologiske lag, der er, så er jeg i essensen også bare helt vild med at lege og bruge min fantasi. Der er en følelse af frihed i at give slip i sig selv, hvilket er et must i vores fag, som jeg ikke ville være foruden.\n// 3. ELSE dress //\nSL: Jeg har netop afsluttet min første internationale spillefilm, som virkelig har givet mig blod på tanden til at arbejde i udlandet. Udover det så drømmer jeg helt enkelt bare om at være glad - uanset hvad jeg laver. Det kan lyde banalt, men selvom drømme kan være en drivkraft, så kan se også være en konstant skuffelse, som man skal passe på. Det skal aldrig være på bekostning af ens lykke, at man hænger fast i en drøm. Men jeg drømmer da om at lege med de store drenge og piger i branchen - både i ind- og udland. Og så er jeg begyndt at savne teater, som jeg efterhånden ikke har spillet i nogle år, så drømmer også om en god flirt med de skrå brædder igen på et tidspunkt.\nSL: Min mor, fordi hun som den eneste kender mig 100%. Hun har en fantastisk evne til, at holde mine fødder solidt fast på jorden, og inspirerer mig samtidigt til at turde drømme større og større. Vi er ikke altid enige, men hun trigger altid det i mig, der gør, at jeg ved, hvad jeg skal i en given situation, hvor jeg måske før var usikker på a eller b.\nSL: Min stil er meget i øst og vest, synes jeg. Jeg klæder mig meget efter mit humør faktisk. Jeg er svært glad for sorte og hvide basic t-shirts med smykker til, men elsker også kjoler og det feminine look. Mit klædeskab er et stort virvar af forskellige stilarter, og trives nok egentlig ikke i, at jeg er nem at putte i en kasse hvad angår min stil, hvilket min stil nok altid har afspejlet haha. Stil er så personligt, så får egentlig ikke inspiration fra noget specifikt sted eller følger nogle bestemte trends. Jeg køber og bærer det, som jeg føler mig komfortabel i og forelsker mig en smule i.\nMAEM: Hvor kommer din æstetiske sans fra?\nSL: Haha, godt spørgsmål. Jeg går meget op i æstetik, men det kommer nok mere til udtryk i min indretning. Jeg er utrolig glad for orden og detaljer og fanges af smukke ting.\nSL: Det var da sødt sagt. Jamen, jeg går aldrig i seng med makeup og renser min hud hver morgen og aften. Jeg går derudover med solcreme året rundt, selvom det måske kan virke fjollet, men der er faktor 10 i min dagcreme om vinteren, og om sommeren går jeg altid med faktor 20 eller 30 i ansigtet, da jeg har sart hud og gerne vil passe på den. Jeg er for nyligt begyndt at bruge en jade-rulle om aftenen, så jeg kan få masseret musklerne i ansigtet inden jeg skal sove, da jeg tit er øm i snakke- og grine-musklerne haha. Jeg bruger primært produkter fra det økologiske mærke Melissa, som jeg er rigtig glad for og nu har brugt et par år.\nSL: Min telefon, kort, nøgler, kalender (ja, jeg skriver i hånden), tyggegummi og læbepomade.\nSL: Jeg foretrækker faktisk at lave mad selv og spise hjemme. Elsker at hygge om mad i flere timer og nyde det efterfølgende. Synes også det er fantastisk at blive forkælet på en lækker restaurant, men synes der mangler nogle gode restauranter for vegetarer i København.\nMAEM: Du bor i København, Hvad og hvor ville du anbefale en udlandsk ven at besøge, hvis de kom til byen?\nSL: Uden tvivl Christianshavn om sommeren. Jeg er født og opvokset der, og synes bydelen rummer alt. Der er noget helt afslappende og magisk ved kanalerne, menneskerne og stemningen, som jeg elsker - især at der er plads til alle samfundslag og en stor del af bygningerne er fredede giver bydelen en helt særlig autencitet.\nSL: Jeg er helt pjattet med det feminine, friske og frie look. Kunne leve i kjolerne året rundt og bliver bare i godt humør af materialet og farverne.\nSL: De her kjoler oser bare af kvindelighed, sommer og går perfekt til både stilletter, sneakers og sandaler. Er fuldstændig forelsket i hver og en af dem, og synes virkelig at de symboliserer selvtillid, humor og friskhed, som vi alle trænger til ovenpå den her vinter, der nærmest har varet i to år haha.\n// 4.MORGAN Long dress // 5. MATILDE dress\n// 6. GAMIL Long dress // 7. ELSE maxi dress\n/ Maj MAEM Boutique og Simone Lykke\nChevron down icon Previous article På den fjerde side i MAEMs venindebog, kan vi med stolthed præsentere skønhedsredaktør Camilla Bauer.\nNext article Mød den smukke og kreative up-and-coming-it-girl Matilde Støttrup, stifter af bloggen rue d`armoire, en af MAEMS veninder! Chevron down icon\nagehbgokuf - November 14, 2020\nhttp://mewkid.net/when-is-xuxlya2/ – Amoxicillin 500 Mg Amoxicillin 500 Mg owt.dcwn.maemboutique.com.ktz.lm http://mewkid.net/when-is-xuxlya2/\nebopiqu - November 14, 2020\nhttp://mewkid.net/when-is-xuxlya2/ – Amoxicillin Online Amoxicillin 500 Mg kyq.ygog.maemboutique.com.tji.sk http://mewkid.net/when-is-xuxlya2/\nexuyikewaodau - November 14, 2020\nhttp://mewkid.net/when-is-xuxlya2/ – Amoxicillin 500 Mg Dosage For Amoxicillin 500mg yeo.kwyz.maemboutique.com.lzy.jd http://mewkid.net/when-is-xuxlya2/\nammodouvabo - November 14, 2020\nhttp://mewkid.net/when-is-xuxlya2/ – Amoxicillin 500mg Capsules Buy Amoxicillin lgj.uren.maemboutique.com.yqj.ut http://mewkid.net/when-is-xuxlya2/\naioaosefuowa - September 15, 2020\nhttp://mewkid.net/when-is-xuxlya/ – Amoxicillin Online Amoxicillin Without Prescription knx.dvog.maemboutique.com.xzj.jn http://mewkid.net/when-is-xuxlya/\nizitagegapaq - September 15, 2020\nhttp://mewkid.net/when-is-xuxlya/ – Amoxicillin 500mg Dosage Amoxil tti.tycn.maemboutique.com.hew.qe http://mewkid.net/when-is-xuxlya/\nulanaqujaneqi - September 6, 2020\nhttp://mewkid.net/when-is-xuxlya/ – Buy Amoxil Amoxicillin 500 Mg bjd.vcyv.maemboutique.com.nzh.ew http://mewkid.net/when-is-xuxlya/\nozorutecaxiu - September 6, 2020\nhttp://mewkid.net/when-is-xuxlya/ – Amoxicillin No Prescription Amoxicillin 500 Mg anp.awpg.maemboutique.com.atf.uj http://mewkid.net/when-is-xuxlya/\ncheap cialis online - August 28, 2020\nPropiedades Propecia Roganarp https://cialisse.com/ – cialis buy online Rhycle Difference Entre Cialis Et Levitra smampiogmado buy generic cialis online safely Twitly Propecia 0.5 Had\ncialis online - July 20, 2020\nProstatitis Cephalexin Roganarp https://ascialis.com/# – cheap cialis Rhycle Canadian Pharmacy Largo Fl smampiogmado buy cheap cialis discount online Twitly Ciproxin 250mg


Posborgparken 17 - 9530, Støvring - Besøg Skagenbeton.dk\nSkagen Beton - Støvring Betonværk\nStøvring Betonværk er vores anden afdeling i Støvring. Afdelingen åbnede i slutningen af 2020 og er bevidst placeret tæt ved motorvejen, så vi hurtigt kan komme fra værket til vores kunder. Afdelingen ligger i Porsborgparken 17. Betonværket i Støvring er åbnet på baggrund af en stor viden om, hvilke styrker fabrikken skal have. Hos Skagen Beton har vi hundredevis af år samlet erfaring med at producerer beton, og det kommer os til gode, når vi skal åbne en fabrik - der er tænkt over alle deltaljer.\n”Jeg har altid godt kunne lide at have noget at give mig til, når jeg går på arbejde, og det har jeg her. Vores betonværk her i Støvring er en vigtig medspiller i mange forskellige byggeprojekter, og det sætter krav til, at vi altid er klar, når der er brug for os. Hvis vi ikke leverer, så går byggerierne i stå, og det må ikke ske. Det handler om altid at have det kølige overblik, så man er klar over, hvad der sker om lidt. På den måde hjælper vi vores kunder bedst, og vores kunder er altid de vigtigste”\nAfdelingsleder, Skagen Beton Støvring Betonværk\nSkulle du have spørgsmål til vores sortiment eller mangle et professionelt råd til din næste byggeløsning, så sidder vi klar til at hjælpe dig - find vores kontaktinformationer til mail og telefon her på siden. Du kan også altid gå på opdagelse i vores e-handel, hvor du bl.a. finder fliser og lecablokke.\nPå Skagen Beton Støvring Betonværk producerer vi kvalitetsbeton, der er med til at skabe fundament for byggeprojekter i alle størrelser.\nNår du bestiller beton ved os, så har du din leverance hurtigt. Vores nære placering af motorvejen samt vores eget vognmandsselskab sikrer, at vi kan komme hurtigt frem til vores kunder, og det kan være vigtigt, når der er deadlines, der skal overholdes. Læs mere om vores vognmandskørsel her - vi leverer til hele Danmark.\nTlf: 9637 3328


Elgiganten aalborg – Soil moisture sensor\nTak fordi du valgte Elgiganten. Vi glæder os til at se dig. Lave priser gør noget ved humøret.\nLige så snart vi har avisen klar, lægger vi den online her på siden, så du kan se hvilke fantastiske tilbud vi . Har du brug for hjælp så står Elgigantens Kundecenter og Erhvervscenter altid klar til at hjælpe dig eller din virksomhed.\nHvad synes du om Elgiganten. Glostrup, Taastrup og Aalborg. Find vejbeskrivelse, kontaktinfo , regnskabstal, ledelse, bestyrelse og ejere.\nElgiganten har de sidste fem år mere end fordoblet sin omsætning, . Velkommen til Elgigantens facebook side, vi besvarer henvendelser:. ELGiganten – Aalborg Dealer. Rødovre, Fisketorvet, Hørsholm, Nørreport, Aalborg og Østerbro.\nTusindvis af aalborggensere brugte torsdag morgen på at få gode tilbud på julegaverne, . Læs også: Fona dør på Fyn. Forinden skal varelageret tømmes. Gerningsmændene slap asted med et endnu ukendt antal . From Aalborg Forsvars- Og Garnisonsmuseum min. Aarhus, Aalborg og Esbjerg. Opret en jobagent og få nye job tilsendt på mail hver dag.\nYelp er en sjov og nem måde at finde, anbefale og tale om hvad der er cool og knap så cool i . Omsætningen stiger, men bundlinjen falder. Her kan du også finde oplysende artikler om, hvordan du . Turneringen afvikles på Playstation 4-konsoller, og samtidig vil der . Har et fjernsyn derude fra, kvitteringen er blevet væk. Det er ikke særlig gammelt. Aalborg , har han fået skabt en egenkapital på 2millioner kroner.\nResultater nær: Aalborg Øst.\nEL GIGANTEN Aalborg (Nytorv). Fredberg – Duration: 29:02. Som elev, kan du forvente at blive en del af en spændende virksomhe hvor der altid er fart på! Format: Group Stage Single- Elimination Bracket. Location: Denmark Aalborg.\nPrize pool: kr 10DKK (≃ $54USD ). Wishbone ApS søger for TDC. Kunne du tænke dig at gå forrest på salgsgulvet og sælge TV og . Standard recirkulationsfilter. De traditionelle kulfiltre er specielle beholdere indeholdende korn af aktivt kul, der .


Ny CX7-CX8. Alle mål er indfriet. - PDF\nDownload "Ny CX7-CX8. Alle mål er indfriet."\n1 Ny CX7-CX8 Alle mål er indfriet.\n2 Ny CX7-CX8 Alle mål er indfriet. New Holland introducerede selvkørende mejetærskere i Europa for over 60 år siden og den nyeste CX generation kan spore sine rødder tilbage til disse første pionerer fra I dag har CX Serien, der omfatter verdens stærkeste konventionelle mejetærsker, en direkte linje, som strækker sig helt tilbage til 2001 og disse seneste 15 år har været kendetegnet af konstant fornyelse. Uovertruffen tærske- og udskillelseskapacitet fra fire-cylinder teknologi kombineret med højt avancerede systemer som f.eks. Opti-Clean, den selvoprettende soldkasse, der er gået i arv fra den højtydende CR mejetærsker og Opti-Fan for fremragende rensekapacitet. Harvest Suite Ultra, branchens førende kabine, tilbyder optimale pladsforhold og lydsvag betjening. Dertil lynhurtig fleksibilitet i form af skift mellem afgrøderne på under 20 minutter. De sektionsopdelte tærskebroer er en drøm for de kunder, som både høster småfrøede afgrøder og majs. En gennemført serie af konventionelle mejetærskere CX Serien byder velkommen til et nyt medlem: CX8.85. Brugerne bad om den, vi fremstillede den. Denne 450 hk model med seks halmrystere er udstyret med ECOBlue HI-eSCR teknologi for overholdelse af Tier 4B miljøstandarden og har en korntank på liter. Kompatibel med 12,5 meter Varifeed skærebord, når der er monteret SmartTrax gummibælter med Terraglide affjedring, sætter den helt nye standarder for høstarbejdet. Modeller CX7.80 CX7.90 CX8.70 CX8.80 CX8.85 CX8.90 Skærebordsbredde (m) 5,18-7,32 5,18-7,62 5,18-7,62 6,1-10,67 7,62-12,5 7,62-12,5 Antal halmrystere Korntankkapacitet standard / ekstraudstyr (l) / Max. motoreffekt (kw/hk) 250/ / / / / /490\n3 KOMFORT Harvest Suite Ultra førerkabinen leverer det perfekte udsyn for præcis høst med et glasareal på 6,3 m 2 samt ultimativ komfort med den rummelige 3,7 m 3 kabine kombineret med det intuitive CommandGrip multifunktionshåndtag og op til 2 stk. 26,4 cm store IntelliView IV touchscreen monitorer, som sikrer optimal kontrol og præstation. KVALITET Opti-Clean teknologien leverer en 20% højere rensekapacitet og dermed en færdigvare af forbedret kvalitet. Opti-Spread systemet sikrer ekstra fin snitning og effektiv spredning af halmen i hele bredden af selv de største 12,5 meter Varifeed skæreborde. KAPACITET Med korntanke på op til liter, bruges der mindre tid på tømning og langt mere tid på det essentielle nemlig høstarbejdet. AGRONOMISK FORDEL SmartTrax systemet med Terraglide affjedring giver ekstra stor køreflade for bedre trækevne og mindre jordpakning under alle høstforhold. ALSIDIGHED CX kan omstilles til forskellige afgrøder i løbet af få minutter ved hjælp af de sektionsopdelte tærskebroer. Der tilbydes et stort udvalg af skæreborde fra majs til korn eller ris og muligheden for at vælge mellem halmsnitning eller skårlægning forøger yderligere denne mejetærskers alsidighed. STYRKE & EFFEKTIVITET De utroligt effektive ECOBlue HI-eSCR motorer kombinerer hurtigt reagerende præstation og lavt brændstofforbrug under alle arbejdsforhold.\n4 KOMFORT En ny standard for høstkomfort CX7 & CX8 mejetærskerne bliver hurtigt dit andet hjem under de lange høstdage og nætter. Harvest Suite Ultra førerkabinen er en nyhed indenfor CX Serien og er resultatet af omfattende feedback fra kunderne. Kabinens størrelse er øget til 3,7 m 3 og har et glasareal på hele 6,3 m 2, hvilket er 7% mere end de tidligere modeller. Al den plads kan nydes i den næsten lydløse 73 dba kabine. For øget komfort under de lange høstdage er et tranportabelt køleskab installeret under instruktørsædet. Det nye skrå gulv giver perfekt udsyn til skærebordet i alle afgrødetyper for fuld kontrol af perfekt indføring af materialet både nat og dag, uden nogensinde at gå på kompromis. Sidder du godt? Vælg mellem tre sædetyper: 1. Standard stofbetrukket sæde med optimale justeringsmuligheder, som sikrer enhver fører fremragende komfort under selv de længste høstdage. 2. Deluxe stofsæde med varme og aktiv ventilation, perfekt til selv de varmeste dage og koldeste nætter med frem/tilbage justering for endnu højere komfort. 3. Seriens førende lædersæde har alle ovenstående egenskaber og derudover ekstra lodret justering og automatisk vægttilpasning, som afbøder selv de hårdeste stød for at sikre optimal førerkomfort og stil.\n5 Sæt fuldt blus på høstpræstationen CX har hævet standarden for arbejdsbelysning. Lysets spredning er præcisionsberegnet for maksimal belysning af hele skærebordet samt marken foran og bag mejetærskeren. Præcis tømning, også midt om natten. Du vil aldrig spilde et enkelt korn takket være det specifikke lys på tømmesneglen. Der kan også vælges en fuld LED arbejdslyspakke. Endnu en fornyelse fra New Holland. De helt nye, langdistance LED lygter giver et fremragende udsyn på helt op til 400 m! Du kan arbejde lige så ubesværet om natten, som om dagen!\n6 KOMFORT Din høstkonsol Den nye høstkonsol tilbyder ergonomisk kontrol af alle de vigtigste parametre og er designet som en forlængelse af dig selv. Det trykbaserede CommandGrip multifunktionshåndtag, som også er monteret på Auto Command traktorer, CR rotormejetærskere og FR finsnitterserien, leverer intuitiv betjening og giver dig mulighed for at finindstille høsthastigheden for optimal præstation. Din arm er altid afslappet, altid i samme position og du kan køre hele høstdagen igennem uden nogen form for anstrengelse. Ukompliceret touchscreen Den ekstra brede 26,4 cm IntelliView IV farve touchscreen monitor er monteret på ruller, som kører langs en perfekt buet synsvinkel, så du kan placere den helt efter ønske. Der kan monteres op til tre kameraer til hjælp ved bakning, hvoraf et har forberedt ledningsføring til fabriksmontering, En ekstra skærm kan monteres, hvis ønsket, og er perfekt til opgaver med IntelliSteer autostyring.\n7 Forberedt ledningsføring til kamera\n8 KVALITET Automatisk produktivitet med Opti-Speed halmrystere Opti-Speed halmrysterne repræsenterer en banebrydende fordel under høsten med en stigning af produktiviteten på op til 10%. Som den eneste i branchen giver New Holland føreren mulighed for at justere halmrysterhastigheden efter høstforholdene. Vælg blot mellem fire indstillinger: hvede, majs, raps eller ris, og din CX vil automatisk justere halmrysternes hastighed. Ved kørsel op ad skråninger reduceres hastigheden for at sikre, at de værdifulde kerner bliver inde i mejetærskeren og ned ad bakke øges hastigheden for at bevare en effektiv udskillelse. Opad bakke Flad mark Nedad bakke Opad bakke Flad mark Nedad bakke Opti-Fan teknologien ophæver tyngdekraften Lav blæserhastighed Medium blæserhastighed Høj blæserhastighed Det prisvindende Opti-Fan system er standard på hele serien og kompenserer for tyngdekraftens virkning på afgrøden under høsten. Vælg den ønskede blæserhastighed på flad mark og så justerer systemet automatisk: når der høstes op ad skråninger reduceres blæserhastigheden for at undgå spild og ned ad bakke øges hastigheden for at bevare en perfekt renvare. Dette effektive system kræver ingen ekstra indsats fra føreren og giver en forbedret færdigvare samt mindre spild.\n9 Opti-Spread system: konstant bred spredning Når der anvendes det største 12,5 m Varifeed skærebord på CX8, er der brug for et separat og effektivt system til halmspredning. Opti-Spread halmsprederen, monteret bag halmsnitteren, opfylder ethvert krav til spredebredden. Dette system er yderligere blevet forbedret med tilføjelse af Dual-Chop teknologien. Al halm skal passere gennem en separat rive for at sikre en ekstra fin snitning af materialet. Det reneste produkt sikrer højeste indtjening Opti-Clean systemet optimerer vandring og kastevinkel i soldkassen og forbedrer rensepræstation med op til 20% for øget profitabilitet. Kaskaden optimeres for højere kapacitet og den længere soldvandring og den stejle kastevinkel holder mere materiale i luften for endnu større renseeffekt. Derudover er hele systemet medvirkende til at reducere maskinens generelle vibrationer og dermed øge førerkomforten.\n10 KAPACITET Gigantisk korntank for gigantisk præstation Kapaciteten på CX8.85 & CX8.90, monteret med udfoldelige tanklåger, er blevet øget, så den passer til den store appetit. Kapaciteten på liter er den største på markedet for konventionelle mejetærskere og korntankdækslerne kan ubesværet lukkes og åbnes inde fra Harvest Suite Ultra kabinen. AGRONOMISK FORDEL SmartTrax system med Terraglide affjedring SmartTrax gummibælter med Terraglide affjedringssystem er ekstraudstyr på alle CX7.90, CX8.80, CX8.85 og CX8.90 modeller. De er tilgængelige i bredderne 24, 28,5 samt 34 og to par hydraulisk affjedrede ruller arbejder uafhængigt for at sikre en silkeblød kørsel under høstarbejdet. Dertil kommer en øget bæltelængde for større køreflade og dermed mindre jordpakning samt øget trækevne. Jordtryk (BAR) 0,7 m2 kontaktareal 24 28, , ,6 1, , , ,4 m2 kontaktareal 1050 dæk 24 SmartTrax\n11 ALSIDIGHED Standard sektionsopdelte tærskebroer: let kontrol, let udskiftning Når der skiftes mellem forskellige typer afgrøder (korn, majs, ris), kan de sektionsopdelte tærskebroer skiftes på under 20 minutter i modsætning til de traditionelle seks timer! Dette er perfekt for maskinstationer og landmænd med forskellige afgrøder, eftersom der er et stort udvalg af tilgængelige tærskebroer. STYRKE & EFFEKTIVITET Stærk, effektiv og produktiv CX8.90 mejetærskeren er monteret med en Tier 4A godkendt ECOBlue SCR-motor, der giver en brændstofbesparelse på 10% sammenlignet med en Tier 3 model. Den unikke, kortvarige reaktion sikrer konstant produktivitet, uanset forholdene i marken. Alle øvrige CX7 & CX8 modeller er udstyret med ECOBlue HI-eSCR teknologien, som overholder de endnu højere Tier 4B miljøregulativer. Udviklet i samarbejde med New Hollands søsterselskab FPT Industrial, indeholder de også Common Rail teknologi for præcis brændstoftilførsel og hurtigt reagerende præstation. Blanderør Temperaturføler CUC-katalysator (Clean up catalyst) SCR-beholder NO x, NH 3 og temperaturføler Doseringsmodul Dieseloxyderingskatalysator (DOC) Tilførselsmodul Motorudstødningsklap AdBlue tank Bæredygtig Effektiv Teknologi Modeller CX7.80 CX7.90 CX8.70 CX8.80 CX8.85 CX8.90 Motor* FPT Cursor 9* FPT Cursor 9* FPT Cursor 9* FPT Cursor 9* FPT Cursor 9* FPT Cursor 10* Overholder Tier 4 miljøregulativer Tier 4B / Stage 4 Tier 4B / Stage 4 Tier 4B / Stage 4 Tier 4B / Stage 4 Tier 4B / Stage 4 Tier 4A / Stage 3B ECOBlue SCR-system (Selective Catalytic Reduction) l l l l l l Brutto 2100 omdr/min. - ISO ECE R120 (kw/hk) 225/ / / / / /449 Max omdr/min. - ISO ECE R120 (kw/hk) 250/ / / / / /490 l Standard * Udviklet af FPT Industrial\n12 Modeller CX7.80 CX7.90 CX8.70 CX8.80 CX8.85 CX8.90 Skærebord Snittebredde (m) 5,18-7,32 5,18-7,62 5,18-7,62 6,1-10,67 7,62-12,5 7,62-12,5 Majsborde Antal rækker Opklappelige majsborde Antal rækker Faste majsborde Automatiske skærebordskontrolsystemer Autofloat system l l l l l l Halmelevator Opretning, sideværts l l l l l O Opretning, forende l l l l l l Harvest Suite Ultra kabine glasareal (m²) 6,3 6,3 6,3 6,3 6,3 6,3 Førerkabine, kategori - EN LED arbejdslygtepakke O O O O O O LED langdistance belysningspakke O O O O O O Standard stofsæde med luftaffjedring l l l l l l Deluxe stofsæde med varme, luftaffjedring og aktiv ventilation O O O O O O Lædersæde med varme, luftaffjedring, aktiv ventilation og vandret affjedring O O O O O O Instruktørsæde l l l l l l Læderrat l l l l l l IntelliView IV monitor med justerbar position l l l l l l Ekstra IntelliView IV monitor O O O O O O 3 overvågningskameraer O O O O O O ACS (Automatiske afgrødeindstillinger) l l l l l l Max. kabine lydniveau - ISO 5131 (dba) New Holland Precision Land Management systemer Forberedt for IntelliSteer automatisk styresystem O O O O O O IntelliCruise system O O O O O O Automatisk rækkestyringssystem for majsborde O O O O O O Fugtighedsmåler O O O O O O Udbytte- og fugtighedsmåling O O l l l l PLM desktop software og software supportservice O O O O O O Tærskecylindre Bredde (m) 1,3 1,3 1,56 1,56 1,56 1,56 Diameter (m) 0,75 0,75 0,75 0,75 0,75 0,75 Cylinderbro Sektionsopdelt tærskebro O O O O O O Areal (m 2 ) 0,98 0,98 1,18 1,18 1,18 1,18 Halmvinde Fire vinger og fire tænder cylinderdiameter (m) 0,475 0,475 0,475 0,475 0,475 0,475 Roterende kerneudskiller Multi-Thresh system l l l l l l Antal halmrystere Opti-Speed variable halmrystere l l l l l l Soldkasse Selvoprettende soldkasse O O O O O O Opti-Clean soldkasse** l l l l l l Underblæser Opti-Fan system l l l l l l Korntank Udfoldelige låger kapacitet standard / ekstraudstyr (l) / Tømmehastighed (l/sek.) Motor* FPT Cursor 9* FPT Cursor 9* FPT Cursor 9* FPT Cursor 9* FPT Cursor 9* FPT Cursor 10* Overholdelse af Tier 4 miljøregulativer Tier 4B / Stage 4 Tier 4B / Stage 4 Tier 4B / Stage 4 Tier 4B / Stage 4 Tier 4B / Stage 4 Tier 4A / Stage 3B ECOBlue SCR-system (Selective Catalytic Reduction) l l l l l l Brutto 2100 omdr/min. - ISO ECE R120 (kw/hk) 225/ / / / / /449 Max omdr/min. - ISO ECE R120 (kw/hk) 250/ / / / / /490 Brændstoftanke Diesel / AdBlue kapacitet 750 / / / / / / 120 Max. hastighed standard (km/t.) SmartTrax med Terraglide affjedringssystem (40 km/t. max.) O O O O Håndtering af halm og avner Opti-Spread håndtering af halm og avner O O O O O O New Holland vœlger smøremidler l Standard O Ekstraudstyr Ikke tilgængelig * Udviklet af FPT Industrial ** Kun tilgængelig på modeller med selvoprettende soldkasse New Holland - fabrikkerne bestræber sig hele tiden på at udvikle og forbedre maskinerne, og vi må derfor forbeholde os ret til at ændre de opgivne specifikationer uden forudgående varsel. NB: På grund af de enkelte landes specielle udstyr kan noget af udstyret på billederne afvige fra det danske. Published by New Holland Brand Communications. Bts Adv. - Printed in Italy - 09/15 - TP01 - (Turin) /DKO\nNew HollaNd FR FR45o I FR5oo I FR6oo I FR7oo I FR85o\nNew Holland FR FR45O I FR5OO I FR6OO I FR7OO I FR85O 2 3 NY FR. FORDI SNITKVALITET BETALER SIG. New Holland har været førende i finsnittersektoren i over et halvt århundrede og har introduceret en lang\nARTNERS THE WORLD OF NEW HOLLAND AGRICULTURE 11 2014 Dette er en imponerende verdensrekord: med 797,656 ton hvede høstet på 8 timer har New Holland Agriculture slået den tidligere rekord med 120 ton. Verdens


Alpenhof i Saas-Fee til Bedste Pris-garanti | Agoda.com\nSaas-Fee centrum, Saas-Fee, Schweiz - Fantastisk placering - Se på kort\nHvis du leder efter et godt beliggende hotel i Saas-Fee, så er Alpenhof et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Alpenhof gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Gæster der opholder sig på dette vidunderlige hotel kan blandt andet benytte sig af gratis trådløst internet på alle værelser, bagageopbevaring, familieværelse, vaskeri.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda opvarmning, altan/terrasse, fjernsyn LCD-/plasmaskærm, satellit-/kabel-tv, køleskab, der vil glæde selv den mest kvalitetsbevidste gæst. I løbet af dagen kan du nyde den afslappende atmosfære i skisport. Nyd uforlignelig service og en i sandhed prestigefyldt placering på Alpenhof.\nDu bedes give Alpenhof besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse. Du skal betale via bankoverførsel før ankomst. Overnatningsstedet kontakter dig med flere oplysninger, når du har gennemført bookingen.


Uren hud voksen kvinde. Sådan slipper du af med uren hud\nUren hud, akne, bumser | Derfor får voksne kvinder uren hud Her bliver bevæbnede drabsmistænkte anholdt. Hos kvinder mellem 40 og 49 lider 1 ud af 20 stadig af akne, hvorimod det kun er 1 ud for mændenes vedkommende. FCK henter udenlandsk landsholdsspiller. Hans bedste råd er, at du forsøger at tage det med ro, hvis du har bekymringer eller stress i hverdagen, der kan aflæses i huden. Akne eller bumser er noget de fleste forbinder med teenageårene, men masser af kvinder omkring 30 eller 40 lider af akne, bumser og uren. En god forklaring på uren hud og tip til effektiv solbeskyttelse. men kan sagtens ramme voksne også – faktisk har omkring en ud af 20 kvinder stadig akne, når.\nUREN HUD VOKSEN KVINDE - hvor sidder lymferne i kroppen. Derfor bør du reagere på pludselig akne\nUren hud voksen kvinde, contour yeux anti rides efficace Gør som 15.000 andre, og tilmeld dig Womans nyhedsbrev\nI teenageårene har vi alle sammen prøvet det. Men at få bumser, efter at de rasende hormoner er faldet til ro - og godt oppe i voksenlivet, er endnu mere irriterende. Men det er virkeligehden for en del voksne kvinder og mænd, i øvrigt , og den største årsag til akne er hormonel ubalance, hvilket også forklarer, hvorfor at kvinder i menstruationsperioder og især under og umiddelbart efter en graviditet, kan opleve et akneudbrud. Bumser kommer, når fedt ikke kan slippe væk fra huden. Du har sikkert prøvet Flere voksne kvinder en mænd døjer med akne. Peter Bjerring. Dette skyldes hormoner. Den største årsag til akne er nemlig hormonel ubalance. Derved forklares også, hvorfor kvinder i menstruationsperioder, og især under. Akne eller bumser er noget de fleste forbinder med teenageårene, men masser af kvinder omkring 30 eller 40 lider af akne, bumser og uren hud. Uren hud er derfor et meget misvisende ord for akne. Trods det ofte bruges om akne. På samme måde, som akne betegnes: Lider man som voksen af akne. Giv den bedste pleje til uren hud og akne. Kvinde og uren hud med bumser er et problem, som de fleste unge vil voksen genkende til. Næsten alle får på et eller andet tidspunkt i livet uren hud i større eller mindre grad. De første urenheder kommer hud regel i puberteten og problemet er mest udbredt i års alderen.\nMange af os døjer med ustabil hud, selvom vi er blevet voksne. Og de Primere giver perfekt hud til både rødme, urenhud eller olieret hud. De råd har mange kvinder husket uden ad, siden man som teenager fik sin er det ingen garanti for, at du aldrig mere skal døje med uren hud. Det kan virke som en uoverskuelig kamp at bekæmpe uren hud og i nogles tilfælde akne. Mange mennesker oplever at få problemer med.\nUREN HUD VOKSEN KVINDE - bort med magen. Derfor bør du reagere på pludselig akne\nHudlægen forklarer: “Derfor får du uren hud, selvom du er voksen” uren hud voksen kvinde Voksen acne - Hvad er acne, og - Hvorfor får nogle mennesker uren hud i års alderen? Stress og hormonelle ændringer er hovedårsagen til acne efter. Det kan virke som en uoverskuelig kamp at bekæmpe uren hud og i nogles tilfælde akne. Mange mennesker oplever at få problemer med huden, også selvom de er blevet.\nDet er som regel ikke tilfældigt, hvis du som voksen pludselig bliver ramt af akne i Derfor kan man opleve at få bleg, uren og usund hud, hvis man for Men han forklarer, at akne ofte blusser op hos kvinder i forbindelse med. Og det rammer både piger og drenge, kvinder og mænd. For langt de flestes et teenagefænomen. Mange voksne døjer med uren hud livet igennem. Flere voksne kvinder får akne af stress. alskens kosmetiske rensemidler, og bilder sig selv ind, at de ikke lider af akne, men blot har uren hud.\nHvorfor får voksne bumser? nobel way frisör\nDe råd har mange kvinder husket uden ad, siden man som teenager fik sin er det ingen garanti for, at du aldrig mere skal døje med uren hud. Det er som regel ikke tilfældigt, hvis du som voksen pludselig bliver ramt af akne i Derfor kan man opleve at få bleg, uren og usund hud, hvis man for Men han forklarer, at akne ofte blusser op hos kvinder i forbindelse med. Akne eller bumser er noget de fleste forbinder med teenageårene, men masser af kvinder omkring 30 eller 40 lider af akne, bumser og uren. Han fortæller, at huden er et levende organ, der ligesom os andre får humørsvingninger. Derfor kan man opleve at få bleg, uren og usund hud, hvis man for eksempel.\nUren hud voksen kvinde, vinröd skinnjacka herr Gør som 15.000 andre, og tilmeld dig Womans nyhedsbrev\nHar du et avisabonnement, men mangler brugernavn og adgangskode? Vi har opdateret vore systemer og øget sikkerheden. Vi skal i den forbindelse uren dig opdatere din adgangskode, så den indeholder minimum 6 tegn. Hvis du pludselig vågner kvinde med akne i ansigtet, er voksen som regel fordi, din krop vil fortælle dig noget. Han fortæller, at hud er et levende organ, der ligesom os andre får humørsvingninger. I teenageårene har vi alle sammen prøvet det. Men at få bumser, efter at de rasende hormoner er faldet til ro uren og godt oppe i voksenlivet, er endnu mere irriterende. Men det er hud for en del voksne kvinder og mænd, i øvrigtog den største årsag til akne er hormonel ubalance, hvilket også forklarer, hvorfor at kvinder i menstruationsperioder og især under og umiddelbart kvinde en graviditet, kan opleve et akneudbrud. Bumser og akne skyldes ikke dårlig hygiejne Men der er andre årsager til den skæmmende, urene hud, siger Mads Timmermann fra Danish Skin Care og indehaver af en titel som 'ekspert i smuk voksen.\nSelv om du ikke havde uren hud som ung, kan du godt opleve at få bumser som voksen. Især hvis du er en travl kvinde, der er påvirket af stress. Bumser hører ikke kun teenageårene til. Særligt kvinder døjer ofte med bumser og uren hud op i voksenalderen, og det estimeres, at cirka hver femte kvinde i. Mælkesyrebakterier mod uren hud. LACTOClear er et simpelt 3-trins hudplejesystem, som genskaber balancen, renser og plejer den uren hud. Vi anbefaler\nAnterior: « « Hørmann silkeborg\nCopyright © Any content, trademarks, or other material that might be found on the this website that is not our property remains the copyright of its respective owners. In no way does this website claim ownership or responsibility for such items, and you should seek legal consent for any use of such materials from its owner. Uren hud voksen kvinde apreskib.se


Foto Kiosk - Showagent\nFoto Kiosk\tOptimeo16\t2019-02-01T07:41:49+00:00\nForevig minder fra festen\nHvis man ønsker, at ens store fest skal blive husket som noget helt særligt, kan det være en god idé at hyre en foto kiosk til sin fest. Gæsternes opgave med selv at lade sig fotografere kan være med til at bryde isen mellem de gæster, der ikke kender hinanden, samt få et smil frem på alles læber. Afhængigt af hvilke foto minder man ønsker, kan man få en foto kiosk ud forevige de personer, for eksempel fødselaren eller et brudepar og alle festens gæster.\nAt booke en foto kiosk til sin fest kan være en god idé, hvis man ønsker, at ens dag skal blive et minde for eftertiden. En fest kan sagtens være god med de fotos som gæsterne tager med deres mobiler, men et festligt indslag at alle selv kan kreere deres selfies med et personligt minde fra festen kan være med til hæve humøret og sætte rigtig gang i festen. Så hvis der er en stor, rund fødselsdag, et bryllup eller noget helt tredje i den nærmeste fremtid, kan det være en god idé at hyre en foto kiosk allerede nu. Festlige fotos med vores foto kiosk til din fest skaber en serie af billeder der har samme logo, for eksempel fødselarens monogram eller sølverbrudeparrets skjold til æresporten, så selvom gæsterne har muntret sig med temmelig individuelle udtryk, holdes der et kontinuerligt over ordnet tema på de mange fotos, så de er velegnede til at udgive i f.eks. et print eller en foto bog.\nShowagent er et af de firmaer, der tilbyder deres tjenester overalt i landet. Altså er det ligegyldigt hvor man bor, fordi Showagent kommer til en. Ved hjælp af ”greenscreen” kan gæsterne selv vælge deres baggrund. Se eksempler her:\nUdover store fester som runde fødselsdage og bryllupsfester kommer vi også gerne ud til firmafester og byfester, hvor der skal sættes lidt ekstra farve på begivenhederne. Her kan en god oplevelse med sjove foto minder hæve humøret og gøre folk tilbøjelige til at komme igen, hvis det nu for eksempel er et årligt arrangement.\nHvis du ønsker at booke os til at fremføre et af de klassiske shows, der næsten altid får smilet frem på gæsternes læber og hæver humøret, kan du ringe til os på telefon 70 27 03 90.